
KLOSTERTRYKKÉRIET 


Tabernakel-koret  bydes  hjertelig 

velkommen  iil  LVanmarK 

Den  2.  september  kommer  det  berømte  Tabernakel-kor  fra 
Salt  Lake  City  til  Danmark,  og  lørdag  den  3.  september  kl. 
20  synger  de  ved  en  stor  koncert  i  Odd-Fellow  Palæet  i  Kø- 
benhavn. Søndag  den  4.  september  kl.  14  afholdes  en  offent- 
lig gudstjeneste  i  Odd-Fellow  Palæet,  og  Tabernakel-koret 
medvirker  også  ved  denne  gudstjeneste,  hvor  en  eller  flere 
af  Kirkens  apostle  vil  tale.  Vi  venter,  at  Kirkens  medlemmer 
og  venner  vil  fylde  salen,  det  vil  blive  en  storslået  oplevelse 
at  overvære  denne  koncert  og  dette  møde,  en  begivenhed, 
som  vi  måske  aldrig  mere  vil  få  lejlighed  til  at  opleve.  Bring 
Deres  venner  og  bekendte  med,  det  vil  være  en  vidunderlig 
anledning  til  at  fortælle  dem  om  vor  Kirke  og  dens  lære. 

Tabernakel-koret,  som  tæller  379  stemmer,  sejlede  fra  Mon- 
treal den  13.  august  på  deres  seks-ugers  tur  til  Europa.  Ho- 
vedformålet med  turen  er  at  medvirke  ved  indvielsen  af 
Templet  i  Bern,  Schweiz,  den  11.  september.  Det  er  det  før- 


T  abe  mak  el-ko  ret, 
fotograferet  i  Tabernaklet  i  Salt  Lake  City. 


ste  tempel,  der  bygges  i  Europa  og  det  niende  af  alle  sidste 
dages  hellige  templer. 

Samtidig  med  dette  vigtige  formål  drager  Tabernakel-koret 
på  en  seks  ugers  koncert-tourné  gennem  Europa,  begyndende 
i  Storbritannien,  hvor  de  giver  koncerter  i  Glasgow,  Man- 
chester, Cardiff  og  London.  Koret,  der  er  ledsaget  af  slægt- 
ninge og  venner,  sejler  med  Cunard  Line's  Saxonia. 


Tabernakel-korets   dirigent, 
J.  Spencer  Cornwall. 


Et  af  ide  fineste  kor  i  verden. 

Til  trods  for  den  kendsgerning,  at  Tabernakel-koret  helt 
igennem  består  af  ikke-professionelle  sangere,  rangerer  det 
som  et  af  de  fineste  kor  i  verden. 

I  næsten  26  år  har  koret,  sammen  med  apostel  Richard  L. 
Evans,  af  De  Tolv  Apostles  Råd,  der  giver  en  kort  tale,  givet 
radio-transmission  hver  søndag  formiddag  i  Columbia  Broad- 
casting  System's  nationale  program. 

Gennem  disse  radio-transmissioner,  og  gennem  de  utallige 
grammofonplader,  koncert-tourneer  og  optagelse  på  film,  er 
koret  blevet  verdensberømt.  I  dag  når  dets  indflydelse  langt 


uden  for  Salt  Lake  City,  idet  det  har  en  tilhørerskare,   der 
tælles  i  millioner. 

Dets  medlemmer  er  i  alderen   fra   18  til  næsten   80   år  og 
kommer  fra  alle  samfundslag  og  stillinger,  idet  de  repræsen- 

Tabernakel-korets  organist, 
Alexander  Schreiner. 

terer  195  stillinger  og  erhverv.  De  kom  oprindelig  fra  mange 
forskellige  lande,  særlig  fra  Storbritannien  og  de  andre  eu- 
ropæiske lande,  hvor  Kirken  har  haft  missionærarbejde  si- 
den kort  efter  sin  oprettelse  i  1830. 

Tabernakel-koret  dirigeres  af  broder  J.  Spencer  Cornwall, 
som  har  været  dets  leder  i  20  år.  To  organister  akkompagne- 
rer koret,  broder  Alexander  Schreiner  og  broder  Frank  As- 
per. De  er  begge  internationalt  kendt,  idet  de  har  givet  kon- 
certer overalt  i  De  Forenede  Stater  og  i  udlandet. 

Musik  har  altid  spillet  en  meget  stor  rolle  i  Kirkens  sociale 
og  religiøse  liv.  Kort  efter,  at  de  første  pionerer  bosatte  sig 
i  Salt  Lake  City,  og  medens  de  endnu  levede  i  primitive  træ- 

hytter   og   måtte   kæmpe   mod    fjendtlige   indianere,   byggede 
nybyggerne   fine  lokaler,   forsynet  med  orgler. 

Kirkens  lidenskab  for  musik  er  stadig  uformindsket.  I  dag 
har  ethvert  ward  sit  eget  kor.  Og  de  bedste  sangere  i  de  lo- 
kale kor  bliver  rekruteret  til  Tabernakel-koret. 


Tabernakel-korets  organist,  Frank  Asper. 


Som  det  er  skik  i  Kirken,  er  alle  korets  medlemmer  frivil- 
lige og  synger  uden  betaling.  Der  er  meget  få,  der  forlader 
koret.  Fjorten  af  korets  nuværende  medlemmer  var  med  ved 
korets  første  network  transmission  for  20  år  siden,  og  nogle 
af  de  ældste  medlemmer  har  sunget  i  koret  så  lang  tid  som 
40  år.  Korets  pragtfulde  musikalske  samhorighed  og  harmoni 
er  hovedsagelig  et  resultat  af  dette  nære,  stadige  samarbejde. 


Ved  koncerten  i  Kobenhavn  vil  Tabernakel-koret  synge  et  udvalg  af 
sangene  i  følgende 


Program: 


O  God,  Our  Help  in  Ages  Past  Croft 

Ave  Verum  Liszt 

Chorals 

Jesu,  Priceless  Treasure  Bach 

Come,  Blest  Repose  Bach 

Now  We  Sing  Thy  Praise   Tschesnokoff 

Mine  Eyes  Have  Seen  the  Glory  of  the 

Coming  of  the  Lord  (Text)  Julia  Ward  Howe 

Listen  to  the  Lambs  Dett 

David's   Lamentation    Billings 

O  King  of  Kings,  Allelujah  Håndel 

Praise  Ye  Jehovah  Beethoven 

Simple  Gifts  arr.  Copland 

Psalra  XXIII  Creston 

The  Lord's  Prayer  Robertson 

Let  the  Mountain  Shout  for  Joy  Stephens 

My  Redeemer  Lives   Gates 

O  My  Father  (Mands-kor)   McGranahan 

Come,  Come,  Ye  Saints  (Text)  Clayton 

For  Unto  Us  a  Child  is  Born  (»Messiah«)  Handel 

Behold,  God  the  Lord  Passed  By  (»Elijah«)   Mendelssohn 

Rise!  Up!  Arise!  (»St.  Paul«)   Mendelssohn 

Light  in  Darkness  Jenkins 

All  Hail  the  Power  of  Jesus'  Name  arr.  Vaughan  Williams 

Glorious    Everlasting    Cousins 

Cwm  Rhondda   Hughes 

The  Voice  of  God  Again  Is  Heard  Stephens 

Holiness  Becometh  the  House  of  the  Lord  Stephens 

All  Glory,  Land  and  Honour  arr.  Schreiner 

America,   the  Beautiful   Ward 


* 


Solist  vil  være  den  strålende  sopran,  søster  Ewan  Harbrecht,  hvis 
stemme  har  fortryllet  så  mange  millioner  overalt  i  Amerika,  og  koret 
vil  blive  ledet  af  sin  berømte  dirigent,  broder  J.  Spencer  Cornwall. 
Organisterne  er  broder  Schreiner  og  broder  Asper,  og  her  er  en  liste 
over  de  orgelsoloer,  hvoraf  de  vil  spille  et  udvalg  ved  koncerten: 

Broder  Schreiner: 

Westminster  Carillon   Louis  Vierne 

If  Thou  But  Suffer  (iod  to  Guide  Thee  J.  S.  Bach 

Thanks  Be  to  (lod  Bichard  K.  Biggs 

Water  Nymphs  Louis  Vierne 

Toccata  i  G-mol  Bene  L.  Becker 

Broder  Asper: 

Agincourt  Hymn   John  Dunstahle 

(1370—1483) 

Festival  Toccata  Percy  Fletcher 

Tuba  Tune  C.  S.  Lang 


Præsident  David  O.  McKays  tale 

ved  General-konferencen  i  Salt  Lake  City,   Utah,  den  4.  april  1954 

Følgende  er  taget  fra  afsnit  4  i  Lære 
og  Pagter.  Det  blev  nedskrevet  i  1829. 
»Se,  nu  er  et  vidunderligt  værk  ved 
at  komme  frem  blandt  menneskenes 
børn.  Se  derfor  til,  o,  I,  der  indtræder 
i  Guds  tjeneste,  at  I  tjener  ham  af  hele 
jeres  hjerte,  sjæl,  sind  og  styrke,  så  I 
kan  stå  ulastelige  for  Gud  på  den  yder- 
ste dag.  Dersom  I  derfor  ønsker  at  tje- 
ne Gud,  da  er  I  kaldet  til  arbejdet . . . 
Og  tro,  håb,  barmhjertighed  og  kærlig- 
hed og  med  øjet  alene  henvendt  på 
Guds  ære  gør  ham  skikket  til  dette 
værk«.   (L.  &  P.  4:1—3;  5). 

Da  denne  åbenbaring  blev  givet  til 
Profeten  Joseph  Smith,  var  han  kun 
treogtyve  år  gammel.  Mormons  Bog  var 
endnu  ikke  udgivet;  ingen  var  blevet 
ordineret  til  præstedømmet.  Kirken  var 
ikke  organiseret;  og  dog  blev  denne  kendsgerning  udtalt  og  nedskre- 
vet uden  forbehold,  at  »  ...  et  vidunderligt  værk  er  ved  at  komme 
frem  blandt  menneskenes  børn«. 

Et  andet  betydningsfuldt  træk  ved  denne  åbenbaring  og  andre,  der 
er  fremkommet  omkring  samme  tidspunkt,  er,  at  den  nævner  vigtige 
egenskaber  hos  dem,  der  skulle  være  med  til  at  bringe  dette  vidun- 
derlige værk  frem.  Disse  egenskaber  var  ikke  besiddelse  af  rigdom- 
me, ikke  social  anseelse,  ikke  politisk  forfremmelse,  ikke  militære 
bedrifter,  ikke  ædel  byrd,  men  et  ønske  om  at  tjene  Gud  af  hele  sit 
»hjerte,  sjæl,  sind  og  styrke«  —  åndelige  egenskaber,  som  bidrager 

til  at  forædle  sjælen.  Jeg  gentager:  ingen  berømmelse,  ingen  rigdom, 
ingen  teologisk  uddannelse  i  at  styre  en  kirke  —  og  dog  skulle  et 
vidunderligt   værk   komme   frem   blandt   menneskenes   børn. 

Det  var  ganske  åbenbart,  at  en  højere  magt  ville  arbejde  på  at  brin- 
ge dette  vidunderlige  værk  frem  ved  andre  midler  end  blot  menne- 
skelige og  materielle. 

Forresten  er  det  interessant  at  lægge  mærke  til,  at  på  omtrent  sam- 
me tidspunkt  var  der  en  mand  i  England,  Robert  Owen,  en  overor- 
dentlig dygtig  og  religiøs  person,  som  tordnede  mod  kirkerne,  fordi 
de  afveg  fra  Jesu  enkle  lærdomme.  Han  var  også  utilfreds  med  den 
tids  økonomiske  tilstande,  for  han  så  små  børn,  ja,  han  havde  endda 
nogle  i  sin  egen  fabrik,  der  arbejdede,  kun  8 — 10  år  gamle.  Han  ind- 
førte den  lov,  der  forbød  små  børn  at  arbejde  om  natten  og  begræn- 
sede arbejdstiden  for  de  andre  børn  til  ti  timer  om  dagen.  Han  øn- 
skede at  oprette  vilkår,  der  i  det  mindste  kunne  forbedre  nogle  af 
disse  tilstande,  som  næsten  ikke  var  til  at  udholde  i  samfundet  på 
den  tid. 

Han  vandt  ledernes  tillid,  og  hertugen  af  Kent  (Dronning  Victoria's 
fader)  blev  hans  beskytter.  Med  en  formue  i  sin  hånd  kom  han  til 
den  ny  verden  omkring  1823.  Han  oprettede,  hvad  han  håbede  ville 
blive  et  ideelt  samfund.  I  løbet  af  tre  år  havde  han  mistet  to  hundrede 
tusind  dollars,  og  hans  eksperiment  var  mislykkedes. 

Joseph  Smith  havde  ikke  en  sådan  kongelig  beskytter,  ingen  rige 
og  indflydelsesrige  venner.  Over  hundrede  år  er  gået,  og  Kirkens 
værk  er  i  dag  stærkere  og  mere  blomstrende  end  nogensinde  før. 

I  dag  føler  jeg  mig  tilskyndet  til  kort  at  hentyde  til  missionærger- 
ningen i  dette  »vidunderlige  værk«. 

Besøg  fornylig  i  de  forskellige  missioner  i  verden  har,  dybere  end 
nogensinde,  overbevist  mig  om  Kirkens  betydning  og  storhed,  og  om 
dens  pligt  til  at  forstærke  forkyndelsen  af  Jesu  Kristi  evangelium. 

»Gå  derfor  hen  og  gør  alle  folkeslagene  til  mine  disciple,  idet  I 
døber  dem  i  Faderens  og  Sønnens  og  Helligåndens  navn,  og  idet  I 
lærer  dem  at  holde  alt  det,  som  jeg  har  befalet  jer.  Og  se,  jeg  er  med 
jer  alle  dage  indtil  verdens  ende«.   (Matt.  28:19- — 20). 

Således  var  den  opgave,  som  den  opstandne  Herre  gav  sine  bemyn- 
digede disciple  for  over  nitten  hundrede  år  siden!  Således  er  den  op- 
gave, som  den  opstandne  Herre  har  givet  til  sine  bemyndigede  tje- 
nere i  dag.  I  den  tilsvarende  beretning  hos  Markus  lyder  skriftstedet: 
»Gå  ud  i  al  verden  og  forkynd  evangeliet  for  al  skabningen!  Den,  som 
tror  og  bliver  døbt,  skal  blive  frelst;  men  den,  som  er  vantro,  skal 
blive  fordømt«.  (Mark.  16:15—16). 

I  begge  disse  beretninger  vil  De  bemærke  to  fundamentale  budska- 
ber, som  er  klart  fremsat: 

1)  Pligten  til  at  forkynde  Jesu  Kristi  evangelium  til  hele  verden 
gives  udtrykkelig  til  dem,  som  var  kaldet  og  ordineret  som  Herrens 
apostle. 

2)  Budskabet,  der  indebæres  i  Mattæus  og  udtrykkeligt  fremsættes 
hos  Markus,  at,  for  at  bruge  Peters  ord,  »  . . .  der  er  ikke  under  him- 
melen givet  mennesker  noget  andet  navn,  hvorved  vi  kan  frelses«. 
(Ap.  Gern.  4:12). 

I  disse  skriftsteder  antydes  det  også,  om  det  ikke  klart  fastslås,  at 
der  er  to  store  afdelinger  i  Jesu  Kristi  Kirke.  Den  første  er  missio- 
næren, den  anden  organisering  til  belæring,  gensidig  udvikling  og 
tjeneste. 

Fire  betingelser  bidrager  til  at  forstærke  tanken  på  eller  følelsen 
af  Kirkens  ansvar. 

Den  første  af  disse  betingelser  er  de  moderne  transportmidler.  De 
har  praktisk  talt  gjort  alle  nationer  til  naboer.  Da  de  tolv  fordums 
apostle  modtog  Herrens  formaning  om  at  gå  ud  i  al  verden  og  præ- 
dike evangeliet,  havde  de,  for  at  citere  Beverley  Nichols,  »kun  vin- 
den til  at  bære  dem  over  havene,  kun  nogle  få  øre  i  lommen,  men 
en  strålende  tro  i  deres  hjerter.  De  nåede  ikke  op  til  deres  ideal, 
deres  ord  blev  forvrænget  og  bespottet,  og  falske  templer  blev  bygget 
over  deres  ben  til  ære  for  en  Kristus,  som  de  ville  have  fornægtet. 
Og  dog,  ved  lyset  af  deres  inspiration  blev  mange  af  verdens  pragt- 
fuldeste ting  skabt,  og  mange  af  verdens  bedste  mænd  inspireret«. 

I  dag  har  »Gud  givet  os  magt  til  at  hviske  tværs  gennem  luften,  til 
at  sende  vore  tanker  fra  den  ene  ende  af  verden  til  den  anden«.  De 
geografiske  betingelser  og  afstande  er  nøjagtig  de  samme,  men  med 
hensyn  til  tid  er  New  York  lige  så  nær  ved  Kirkens  hovedkvarter, 
som  Provo  var,  da  Præsident  Brigham  Young  rejste  med  heste  og 
prærievogn.  London  er  nærmere  end  Fillmore,  Sydafrika  nærmere 
end  St.  George!  Hvilken  vidunderlig  tidsalder  at  leve  i! 

For  det  andet  er  der  endnu  en  betingelse,  som  forstærker  Kirkens 
betydning  og  storhed  med  hensyn  til  ansvaret  overfor  folkene  i  ver- 
den og  det  er  mænds  og  kvinders  villighed  til  at  vie  deres  tid,  deres 
midler  og  deres  evner  til  at  fremme  Guds  rige.  Ingen  kan  samarbejde 
med  missionspræsidenter  og  med  missionærer  uden  at  blive  fyldt  med 
beundring  og  ros  over  deres  oprigtighed,  deres  utrættelige  energi,  de- 
res omsorg  for  deres  medarbejdere,  og  for  deres  uselviske  opofrelse 
for  forkyndelsen  af  fred  og  god  vilje.  Og  det  samme  er  sandt  med 
hensyn  til  andre  mænd  og  kvinder  i  forskellige  stillinger  og  kald  over- 
alt i  Kirken. 

Endnu  værdigere  til  vor  beundring  og  værdig  til  taknemmelighed 
hos  de  mange,  der  er  velsignet  ved  deres  kloge,  kærlige  arbejde  og 
selvforglemmelse,  er  vore  hustruer  og  mødre.  Det  uvurderlige  arbejde, 
de  udfører  i  missionsmarken,  såvelsom  i  hjemmet,  får  altfor  sjældent 
den  rette  anerkendelse  og  tak.  Jeg  har  f.  eks.  respekt  for  missions- 
præsidentens  hustru,  som,  samtidig  med  at  hun  viser  sin  dybeste  hen- 
givenhed ved  at  hjælpe  sin  mand  til  at  udføre  hans  pligt,  også  inden 
for  sit  eget  område,  ved  klog,  dygtig  planlægning  og  uselvisk  arbejde, 
giver  enhver  bolig  den  rette  hjemlige  ånd,  og  ved  milde  formaninger 

og  opmuntringer  giver,  de  missionærer,  der  har  hjemve,  en  følelse  og 
forsikring  om,  at  de  kan  og  vil  gå  fremad. 

For  det  tredie  bringer  opfyldelsen  af  de  profetier,  der  blev  frem- 
sat for  over  hundrede  år  siden  angående  Kirkens  vækst,  en  stærk  på- 
mindelse til  os  om  det  ansvar,  vi  har  til  at  forkynde  sandheden. 

Lad  os  se  et  glimt  af,  hvad  Kirken  har  opnået  siden  den  beskedne 
begyndelse  i  1830.  Der  er  siden  den  tid  blevet  kaldet  67,615  missio- 
nærer til  en  anslået  udgift  for  dem  selv  og  deres  familie  af  541/£  mil- 
lion dollars. 

Inden  for  de  sidste  50  år  er  antallet  af  missioner  i  Kirken  ble- 
vet fordoblet,  fra  21  til  42  i  dag,  med  1754  grene. 

Foruden  hvad  de  enkelte  personligt  har  brugt  til  missionærarbejde, 
har  Kirken  mellem  1910  og  1937  anvendt  18.620.028,00  dollars.  Fra 
1938  til  1953  34.026.640,00  dollars,  ialt  52.646.668,00  dollars  fra  Kir- 
kens fond.  Dette  indbefatter  ikke,  hvad  der  er  givet  ud  mellem  1830 
og  1910.  Jeg  har  ikke  kunnet  skaffe  disse  tal.  Det  vil  sige,  at  der  til 
missionærarbejde  er  anvendt  ialt  over  107  millioner  dollars.  Lad  os 
så  blot  tænke  tilbage  på  begyndelsen,  før  der  var  organiseret  nogen 
kirke,  før  Mormons  Bog  var  udgivet,  og  tænk  på,  hvor  sandt  det  ord 
var,  der  blev  udtalt,  at  et  vidunderligt  værk  og  et  under  skulle  komme 
frem. 

For  et  halvt  århundrede  siden  ejede  Kirken  forholdsvis  få  kirke- 
bygninger ude  i  missionerne.  Idag  er  der  opført  410  i  De  Forenede 
Stater,  Canada,  Mexico  og  Hawaii.  Der  er  opført  206  i  fremmede  lan- 
de, og  der  er  nu  142  bygninger  under  opførelse  i  missionerne.  For- 
uden disse  kirkebygninger  er  der  købt  33  missionshjem. 

Ved  århundredets  begyndelse  var  der  45  stave  med  omkring  550 
wards.  I  dag  er  der  212  stave  med  1683  wards  og  232  uafhængige  grene. 

Foruden  alt  dette  er  der  opført  112  seminarier  og  andre  institutio- 
ner, samt  bygninger  til  Brigham  Young  Universitetet. 

Bemærk,  at  i  wards  og  stave  har  vi  opført  omtrent  1300  kirkebyg- 
ninger, og  der  er  yderligere  351  under  opførelse. 

Så  er  der  en  anden  del  af  Kirkens  arbejde  —  dåb  for  dem,  der  ikke 
har  haft  lejlighed  til  at  høre  evangeliet,  før  de  døde.  Indtil  den  31. 
december  1953  var  der  blevet  udført  17.357,931  dåbshandlinger,  og  et 
samlet  antal  begavelser  på  ialt  15.035,700. 

Et  vidunderligt  værk  og  et  under! 

Der  findes  nu  smukke  kirkebygninger  i  Finland,  Danmark,  Sverige, 
Norge,  Frankrig,  Tyskland,  Belgien,  Holland,  Schweiz  og  overalt  i  det 
britiske  rige.  Medlemmerne  i  Johannesburg  i  Sydafrika  venter  på  pla- 
ner til  at  bygge  en  moderne  kirke  på  en  grund,  der  allerede  er  købt 
til  dette  formål. 

På  vor  nylig  afsluttede  tur  til  Sydamerika  havde  vi  den  glæde  at  læg- 
ge hjørnestenen  til  en  bygning  i  Montevideo,  som  ville  være  en  pryd 
for  enhver  gren  i  Kirken,  med  dens  kirkesal,  fornøjelsessal  og  klasse- 
værelser. Andre  byggegrunde  er  allerede  blevet  udvalgt  over  hele  mis- 

sionen.  I  Durban  vil  en  kirkebygning  være  rede  til  indvielse  engang 
i  næste  måned. 

I  den  hurtigst  voksende  by  i  verden  —  fortalte  man  os  —  Sao  Paulo, 
hvor  prisen  på  en  byggegrund  næsten  forbyder  at  købe  den,  er  mis- 
sionspræsidenten  bemyndiget  til  at  se,  hvad  han  kan  gøre  for  at  finde 
en  passende  grund,  og  gøre  sit  bedste  for  en  blomstrende  gren  i  den 
store  by  på  over  3  millioner  mennesker. 

Andre  grene  i  Brazilien  venter  på  passende  lokaler.  I  den  argen- 
tinske mission  besøgte  vi  seks  kirkebygninger  i  nærheden  af  Buenos 
Aires,  ja  i  virkeligheden  i  selve  byen.  Skønt  det  kun  var  en  orien- 
terende tur,  fandt  vi  hvert  sted  fra  50  til  100  og  150  medlemmer  ven- 
tende for  at  tage  imod  os. 

Lige  siden  Panama  gren  i  den  mellem-amerikanske  mission  blev 
oprettet,  har  den  måttet  tage  imod  gæstfrihed  fra  Rabbi  Nathan  Wit- 
kins  og  medlemmerne  af  den  jødiske  kirke,  som  har  delt  deres  møde- 
lokaler med  vor  Kirkes  medlemmer.  Her  er  der  en  aktiv,  energisk 
gruppe,  der  fortjener  et  mødested,  der  er  deres  eget.  Vi  udtrykker  vor 
tak  og  påskønnelse  for  samarbejdet  med  dette  jødiske  samfund,  som 
tog  sig  af  os,  medens  vi  var  der  på  vort  officielle  besøg. 

I  Gautemala  er  der  allerede  ved  at  blive  opført  en  kirkebygning 
med  flisegulve  og  egetræspaneler,  til  en  så  rimelig  pris,  at  det  kunne 
gøre  enhver  gren  i  Kirken  misundelig. 

Overalt  i  Mexico  er  der  prisværdige  fremskridt  med  hensyn  til  at 
skaffe  passende  huse  til  at  dyrke  Gud  i. 

Brødre  og  søstre,  jeg  fortæller  disse  få  ting,  ikke  blot  for  at  behage 
funktionærerne  og  medlemmerne  i  disse  forskellige  missioner,  men 
i  den  hensigt  at  henlede  Deres  opmærksomhed  på  dette  vigtige  spørgs- 
mål: 

For  det  fjerde,  hvis  der  indenfor  et  tidsrum  af  kun  lidt  over  hun- 
drede år  er  opnået  en  sådan  fremgang  for  Kirken,  både  i  antal,  rig- 
dom og  indflydelse,  hvor  meget  mere  kan  vi  da  ikke  i  forhold  til 
dette  opnå  indenfor  det  næste  halve  århundrede  med  1%  million  loyale 
medlemmer,  hvis  et  tilsvarende  held  ledsager  vore  anstrengelser,  og 
med  en  bedre  forståelse  hos  et  klogt,  velunderrettet  folk  angående 
Jesu  Kristi  Kirkes  hensigter  og  hjælpekilder? 

Det  er  vor  pligt,  en  pligt  der  er  større  end  nogensinde  før,  at  for- 
kynde: 

1)  At  Kirken  blev  guddommeligt  oprettet,  da  Gud  Faderen  og  hans 
Søn,  Jesus  Kristus,  åbenbarede  sig  for  Profeten  Joseph  Smith,  og  at 
guddommelig  myndighed  er  givet  gennem  præstedømmet  for  at  re- 
præsentere Guddommen  ved  oprettelsen  af  Kristi  Kirke  på  jorden. 

2)  At  det  ansvar,  som  præstedømmet  har  fået  tildelt,  er  at  opfylde 
Jesu  formaning  til  apostlene:  »Gå  derfor  hen  og  gør  alle  folkesla- 
gene til  mine  disciple,  idet  I  døber  dem  i  Faderens  og  Sønnens  og 
Helligåndens  navn,  og  idet  I  lærer  dem  at  holde  alt  det,  som  jeg  har 

befalet  jer.  Og  se,  jeg  er  med  jer  alle  dage  indtil  verdens  ende«.  (Matt. 
28:19—20). 

3)  At  forkynde  fred  og  god  vilje  til  hele  menneskeheden. 

4)  At  gøre  os  enhver  anstrengelse  for,  og  bruge  alle  midler,  der  er 
indenfor  vor  rækkevidde,  til,  at  gøre  dårlige  mennesker  gode,  gode 
mennesker  bedre,  og  alle  folk  lykkeligere. 

5)  At  forkynde  den  sandhed,  at  ethvert  menneske  er  et  Guds  barn 
og  af  betydning  i  hans  øjne;  at  han  er  berettiget  til  tankefrihed,  tale- 
frihed og  forsamlingsfrihed;  at  han  har  ret  til  at  dyrke  Gud  i  over- 
ensstemmelse med  sin  egen  samvittigheds  bud.  I  denne  positive  er- 
klæring indbefatter  vi,  at  organisationer  eller  kirker,  som  berøver 
mennesket  disse  nedarvede  rettigheder,  ikke  er  i  overensstemmelse 
med  Guds  vilje  eller  med  hans  åbenbarede  ord. 

Endelig  er  det  vor  pligt  at  gøre  det  privilegium  at  deltage  i  de  evige 
pagter  og  ceremonier  tilgængelig  for  de  titusinder  af  trofaste  med- 
lemmer overalt  i  missionerne. 

Når  vi  ikke  medregner  Kirtland  og  Nauvoo,  er  der  opført  otte  temp- 
ler, som  nu  er  i  brug,  og  to  er  under  opførelse. 

En  af  vore  største  pligter  er  at  gøre  passende  templer  tilgængelige 
for  trofaste  medlemmer  af  Kirken  i  fremmede  lande.  Titusinder  af 
dem  er  ikke  i  stand  til  at  komme  derhen,  hvor  templerne  findes,  og 
hvor  de  modtager  de  velsignelser  at  få  deres  begavelse  og  at  få  de- 
res hustruer  og  deres  børn  beseglet  til  sig  for  tid  og  evighed.  Det  er 
vor  pligt  at  bringe  templet  til  dem.  Det  bliver  måske  ikke  kostbart, 
men  det  vil  blive  fuldendt,  og  således  vil  Kirken  blive  opbygget  og 
styrket  overalt  i  verden. 

Må  vi  på  denne  søndag  morgen  vise  vor  kundskab  om,  at  Kristus 
virkelig  eksisterer,  og  vor  kærlighed  til  evangeliet  ved  at  yde  fornyet 
tjeneste  over  for  vor  Kirke,  ved  større  venlighed  og  overbærenhed 
overfor  vore  medarbejdere,  og  ved  at  vise  mere  kærlighed  til  de  ær- 
lige af  hjertet  verden  over. 

Med  Præsident  John  Taylors  ord  og  med  den  samme  ånd  siger  vi 
til  præstedømmet  over  hele  verden: 

»iGå  til  hver  stamme  og  folk, 

besøg  hvert  land  og  hvert  klima, 

lad  forkyndelsen  lyde  til  alle, 

fortæl  alle  den  ædle  sandhed, 

så  evangeliet  kan  stråle  i  sin  gamle  glans«. 

Gud  give  os  denne  magt  og  i  rigeligt  mål  give  os  den  rette  ånd  i 
vort  kald.  Jeg  beder  om  dette  i  Jesu  Kristi  navn.  Amen. 

Præsident  David  O.  McKay. 

Sovende  mand  fanger  ej  sejr,  eller  liggende  mand  lykke. 

Dansk  ordsprog. 

Jo  højere  mål,  des  ædlere  stræben!  Petrarca. 

Distriktskonferencerne: 

i  efteråret  1955  vil  blive  afholdt  som  følger: 

Kobenhavn  24.,  25.  og  26.  september 

Aalborg   8.   og  9.   oktober 

Aarhus  15.  og  1(5.  oktober 

Esbjerg  22.  og  23.  oktober 

Odense  29.  og  30.  oktober 

Programmet  for  konferencerne  vil  blive  følgende: 
Lørdag:    kl.  14,00  Specielt  instruktionsmøde  for  alle  missionærer 
(også  lokale), 
kl.  19,00  Koncert 
kl.  20,30  Bazar 
Søndag:    kl.     9,00  Præstedømsmøde 

kl.     9,00  Kvindelig  hjælpeforenings  møde 
kl.  10,30  Søndagsskole 

kl.  14,00  Møde  for  funktionærer  og  lærere 
kl.  19,00  Aftenmøde 
For  Københavns  vedkommende  vil  indvielsen  af  Amager  grens  kir- 
kebygning finde  sted  lørdag  aften,  og  koncert  og  bazar  blive  afholdt 
mandag  aften.  Alle  konferencens  møder  vil  blive  afholdt  i  Amager  nye 
kirkebygning,  Kretavej. 


Amager  grens  nye  kirkebygning. 

G. U.F. -stævnet  i  Esbjerg  15.,  16.  og  17.  juli  1955 

Stævnet  startede  torsdag  eftermiddag,  da  missionærer  og  søskende 
fra  hele  missionen  modtes  i  kirkebygningen  i  Esbjerg  for  at  øve  de 
forskellige  kor-  og  musiknumre.  Allerede  her  kunne  man  føle  den  ånd, 
der  altid  er  tilstede,  når  medlemmer  af  Kirken  samles. 

Om  aftenen  samledes  missionærerne  for  at  holde  en  lille  fest.  Kvin- 
delig hjælpeforening  serverede  forfriskninger,  og  underholdningen  var 
i  hænderne  på  forskellige  missionærer.  Under  festen  hørte  vi  nogle 
ord  fra  missionspræsident  Junius  M.  Sorensen  og  fra  den  tidligere 
missionspræsident  Holger  M.  Larsen.  Vi  var  lykkelige  for  at  have  dem 
hos  os  og  glade  for  deres  råd  til  os. 

Den  følgende  morgen,  fredag  den  15.,  samledes  232  søskende  og 
missionærer  ved  færgen  for  at  starte  dagens  udflugt.  Himlen  var  næ- 


Fra  udflugten  til  Fanø. 

sten  skyfri,  og  solens  varme  stråler  gjorde  alt  fuldendt.  Turen  var 
under  ledelse  af  en  mand  fra  turist-bureauet,  og  han  udførte  et  stor- 
artet arbejde.  Vi  gik  alle  om  bord  på  færgen,  og  i  løbet  af  kort  tid 
nåede  vi  Fanø.  Dér  ventede  busserne  på  os  for  at  tage  os  på  en  rund- 
tur på  øen.  Vi  så  forskellige  interessante  seværdigheder,  og  ved  mid- 
dagstid spiste  vi  vort  medbragte  smørrebrød  i  et  af  de  store  hoteller 
på  øen.  Efter  frokosten  var  der  opvisning  af  Fanødansere  i  folkedrag- 
ter. Derefter  havde  vi  fri  til  at  nyde  den  solrige  strand,  nogle  benyt- 
tede anledningen  til  at  tage  sig  en  dukkert,  spille  bold  o.  s.  v.  Ved 
17-tiden  var  vi  tilbage  i  Esbjerg.  Alle  syntes  at  have  haft  en  god  tid, 
ja,  mange  gik  så  vidt  som  at  sige,  det  var  den  bedste  udflugt,  de  no- 
gensinde havde  deltaget  i. 

Om  aftenen  kl.  20  samledes  vi  igen,  ca.  250,  i  Hotel  Esbjerg  for  at 
afholde  »Guld-og-grønt«  bal.  Ballets  symbol  var  rosen,  tegnet  på  ren- 
hed. Salen  var  smukt  dekoreret,  og  orkesteret  var  også  godt.  Kl.  22 


337 


var  der  danse-  og  musikopvisning,  som  vakte  stort  bifald.  Det  var  en 
dejlig  aften,  som  kan  medregnes  til  de  bedste  baller,  der  er  afholdt 
i  missionen. 

Lørdag  formiddag  kl.  11  samledes  226  til  middag  i  Hotel  Esbjerg. 
Bordet  var  pyntet  i  rodt  og  hvidt.  Efter  åbningssang  velsignede  præ- 
sident Sorensen  maden,  som  vi  derefter  nød  i  rigt  mål. 


Danseopvisning. 

Efter  middagen  afholdtes  der  musik-  og  talekonkurrence  kl.  13.  Ta- 
lerne var  alle  over  det  emne,  der  gik  gennem  hele  konferencen:  »Vejen 
til  højere  moralsk  standard«,  og  alle  talerne  var  godt  forberedt  og 
blev  glimrende  fremført.  Også  musiknumrene,  der  mest  bestod  af 
dame-trioer,  var  udmærkede.  Det  var  meget  vanskeligt,  sagde  dom- 
merne, at  udvælge  de  bedste.  Vinder  af  tale-konkurrencen  blev  søster 
Gunnild  Fischer,  København,  og  af  musik-konkurrencen  en  trio,  Ing- 
rid Åe,  Connie  Nikolajsen  og  Rita  Classen,  fra  Esbjerg.  Der  var  en 
god  ånd  tilstede,  talerne  var  inspirerende,  og  jeg  er  sikker  på,  at  vi 
alle  lærte  meget  af  dem. 

Kl.  16  var  der  møde  for  G.U.F.-funktionærer  og  lærere.  Det  blev 
holdt  i  kirkebygningen,  og  der  var  72  tilstede;  alle  G.U.F.-organisa- 
tionerne  i  missionen  var  repræsenteret.  Præsident  Sorensen  talte  først 
til  os  om  at  udføre  vor  pligt  og  være  villige  til  at  arbejde.  1.  rådgiver 
i  missionspræsidentskabet,  præsident  Ejnar  Nielsen,  talte  derefter,  og 
udtalte  bl.  a.,  at  vi  skulle  være  stærke  og  ikke  gå  verdens  veje.  Han 
sagde,  at  vi  skulle  være  gode  ledere  og  udføre  vort  arbejde.  2.  råd- 
giver i  missionspræsidentskabet,  præsident  Grant  R.  Ipsen,  talte  om 
en  praktisk  religion  og  om,  hvorfor  G.U.F.  blev  organiseret.  Han  gav 
os  forskellige  statistikker  om  G.U.F.  Han  sagde,  at  vi  burde  være  mere 
villige  til  at  gøre  vor  del  og  ikke  tænke   så  meget  på  belønningen. 

:J38 


Ældste  Paul  Tegan,  præsident  for  G.U.F.s  hovedbestyrelse,  gav  nogle 
få  instruktioner,  og  så  iblev  tiden  overgivet  til  at  stille  spørgsmål  og 
få  svar. 

Om  aftenen  kl.  19,30  samledes  353  tilskuere  for  at  se  skuespillene. 
Ceremonimester  var  broder  Emil  Lauridsen  fra  Amager  gren,  og  han 
gjorde  et  udmærket  arbejde.  Det  første  skuespil  var  »Charleys  tante 
og  Charlottes  onkel«,  der  blev  opført  af  Aalborg  gren.  Så  var  der  en 
kvintet  fra  Silkeborg,  der  sang  »Swing  low,  sweet  chariot«.  Det  næ- 
ste skuespil  var  »Hvedebrødsdagenes  overraskelser«,  opført  af  Esbjerg 
gren,  hvorefter  en  kvartet  fra  Aalborg  sang  »May  the  Good  Lord  Bless 
and  Keep  You«.  Det  skuespil,  »De  ubudne  gæster«,  der  derefter  blev 
opført  af  Aarhus  gren,  var  alvorligt  og  dybt  religiøst,  og  gjorde  et 
dybt  indtryk  på  tilskuerne.  Sammen  med  slutningssangen  »O,  min 
Fader«,  bidrog  det  til  at  sætte  os  i  den  rette  stemning  til  søndagens 
møder. 

Søndag  formiddag  kl.  10  afholdtes  G.U.F.-konference,  hvor  det  nye 
valgsprog,  der  står  i  Lære  og  Pagter  6:7,  blev  præsenteret.  Der  var 
340  tilstede  ved  dette  møde.  Fire  unge  brødre  og  søstre  talte  inspi- 
rerende om  det  nye  valgsprog.  Der  var  også  to  meget  fine  musik- 
numre. Vi  fik  alle  rigelig  belønning  for  vor  tilstedeværelse,  thi  man 
kunne  føle  Guds  Ånd  tilstede  i  rigt  mål,  og  alle  de  deltagende  var 
vel  forberedte  og  udførte  deres  del  på  programmet  på  en  ydmyg 
måde. 

Vidnesbyrdmødet  kl.  14,30  var  en  stor  oplevelse  for  de  302  tilstede- 
værende. Efter  åbningssang  og  bøn   sang  en   gruppe   fra   Odense   på 


Square-dans. 

en  meget  inspirerende  måde  »Were  you  there«.  Den  blev  fulgt  af  en 
tale  af  broder  Aage  Hansen  fra  Esbjerg,  hvis  kloge  ord  fyldte  vore 
hjerter.  Et  blandet  kor  under  ledelse   af  ældste   Roy  E.   Christensen 

sang  derefter  »The  Stranger  of  Galilee«.  Koret  bestod  af  missionærer 
og  unge  medlemmer.  Deres  hjerter  var  med  i  sangen,  og  musikken 
strømmede  til  tilhorernes  oren  med  en  pris  til  Gud,  og  styrkede  der- 
ved vort  vidnesbyrd.  Tiden  blev  derefter  overgivet  til  vidnesbyrd. 
46  bar  deres  vidnesbyrd  om  sandheden  af  Jesu  Kristi  Kirke.  Uden 
tvivl  ville  endnu  flere  gerne  have  gjort  det,  men  tiden  tillod  det  ikke. 
Det  var  en  oplevelse,  som  vi  ikke  vil  glemme.  Herren  lod  sin  Ånd 
dvæle  i  rigt  mål  hos  os. 

Kl.  19  afholdtes  stævnets  sidste  mode  med  332  tilstede.  Ældste  Paul 
Tegan  sagde  nogle  få  ord  og  uddelte  belønninger  til  de  unge  piger, 
der  havde  opfyldt  de  pågældende  krav.  (Listen  over  disse  piger  fin- 
des i   G.U.F.s   rubrik  under  »Nyt  fra  hovedbestyrelserne«).  Derefter 


Møde  under  stævnet. 

sang  en  missionærkvartet,  og  præsident  Sorensen  gav  os  en  vidun- 
derlig tale,  der  var  oploftende  for  os  alle.  Et  missionær-mandskor  un- 
der ledelse  af  ældste  Roy  E.  Christensen  sang  »You'll  Never  Walk 
Alone«,  akkompagneret  af  søster  Inger  Fischer  og  søster  Gunhild  Tag- 
mose.  Der  var  gået  et  stort  arbejde  forud  for  dette  og  de  andre  kor, 
men  det  strålende  resultat  var  deres  belønning.  Det  var  et  inspi- 
rerende syn  at  se  denne  store  gruppe  missionærer  rejse  sig  op  på 
een  gang,  og  at  høre  dem  synge  var  vidunderligt.  Resten  af  tiden  blev 
overgivet  til  tidligere  missionspræsident  Holger  M.  Larsen.  Han  var 
sammen  med  os  under  hele  stævnet,  og  vi  glædede  os  over  at  have 
ham  hos  os.  Han  overbragte  også  en  hilsen  fra  General-Hovedbesty- 
relsen i  Salt  Lake  City  til  stævnets  deltagere,  og  hans  råd  og  opmun- 
trende ord  blev  påskønnet  meget  af  alle   de  tilstedeværende. 

Efter  de  rapporter,  vi  har  modtaget,  var  alle  de  tilstedeværende 
lykkelige  for  stævnet.  Vejret  var  vidunderligt,  vi  var  i  sandhed  meget 
velsignet.   Den   vidunderlige   ånd,    der  herskede   under   hele   stævnet, 

bidrog  også  til  dets  sukces.  Det  var  et  stævne,  der  ikke  så  snart  vil 
blive  glemt.  Vi  blev  godt  modtaget  i  Esbjerg,  og  den  sal,  vi  havde 
lejet,  var  meget  velegnet  til  møderne,  og  alting  var  med  til  at  gøre 
stævnet  til  et  af  de  bedste  i  Danmark.  Vi  takker  Gud  for  stævnet  og 
for  alle  disse  velsignelser. 

Ældste  J.  Paul  Tegan. 


Indvielsen  af  templet  i  Schweiz 

vil  finde  sted  onsdag  den  Ih.  september  for  den  danske  og  den  nor- 
ske mission. 

Lørdag  den  17.  september  vil  templet  være  åbent  for  begavelse,  og 
fredag  den  23.  september  for  dåb  for  de  døde. 

Såvel  indvielseshøjtideligheden  som  ordinancerne  vil  på  disse  da- 
toer foregå  pa  dansk. 


Templet  i  Schweiz. 

Nyt  fra  hjælpeorganisationerne 


Kvindelig  hjælpeforening 

Denne  lille  historie,  som  jeg  gerne  vil  fortælle  læserne,  foregik  for 
mange  år  siden.  Det  var,  da  de  sidste  dages  hellige  levede  i  Nauvoo, 
Illinois.  De  hellige  var  fattige  og  havde  kun  lidt  af  denne  verdens 
goder,  da  de  havde  været  nødt  til  at  forlade  deres  hjem  og  ikke  kunne 
tage  alt,  hvad  de  ejede,  med  sig. 

Den  handler  om  en  familie,  bestående  af  fader,  moder  og  ti  børn. 
De  ejede  en  ko,  som  forsynede  familien  med  mælk  og  smør.  Tidlig 
i  foråret  1842  løb  koen  bort.  Faderen  og  tre  af  de  ældste  drenge  til- 
bragte mange  dage  med  at  prøve  på  at  finde  den,  men  til  sidst  blev 
de  enige  om,  at  den  måtte  være  død,  og  opgav  eftersøgningen. 

En  af  de  andre  drenge,  som  kun  var  ti  år  gammel,  spurgte  adskil- 
lige gange  faderen,  om  han  måtte  gå  ud  og  lede  efter  koen.  Faderen 
prøvede  at  tage  modet  fra  ham  ved  at  sige:  »Hvad  kan  du  gøre,  når 
jeg  selv  og  de  store  drenge  har  gennemsøgt  landet  i  mange  miles  om- 
kreds forgæves?«  Den  unge  drengs  tro  på,  at  han  kunne  finde  koen, 
var  meget  stærk,  men  faderen  gik  igen  ud  for  at  lede  efter  koen,  og 
kom  igen  tilbage,  meget  træt  og  nedslået.  Så  sagde  drengen:  »Fader, 
hvis  du  vil  lade  mig  tage  vores  gamle  hest  Charley,  vil  jeg  gå  ud  og 
finde  koen«. 

Tidlig  den  næste  morgen  startede  drengen,  idet  han  drog  ad  den 
vej  øst  for  Nauvoo,  der  førte  ham  ud  i  det  åbne  land,  hvor  han  havde 
vogtet  køer  før.  Han  red  til  foden  af  en  lille  høj  og  stod  af  sin  hest, 
og  medens  han  holdt  fast  i  tømmerne,  knælede  han  ned  og  bad  in- 
derligt til  Herren  om  at  lede  ham  på  den  vej,  han  skulle  gå  for  at 
finde  koen. 

Han  satte  sig  op  på  hesten  og  red  lige  mod  syd.  Der  var  mange 
flokke  kvæg  langs  vejen,  men  han  standsede  ikke  for  at  se  efter,  om 
deres  ko  var  mellem  dem,  for  han  følte,  Ånden  ville  lede  ham  i  den 
retning,  han  skulle  gå.  Han  kom  til  et  gærde,  der  strakte  sig  milevidt 
gennem  landet.  Han  stod  af  hesten,  lukkede  et  led  op  og  forte  sin 
hest  igennem  det  til  den  anden  side.  Så  lukkede  han  leddet,  satte  sig 
på  hesten  og  fortsatte  i  den  samme  sydlige  retning.  Da  han  havde  re- 
det således  et  stykke  vej,  opdagede  han  koen,  der  græssede  alene  i 
nogen  afstand  fra  det  andet  kvæg  på  marken. 

Han  var  langt  fra  sit  hjem  og  i  en  fremmed  del  af  landet,  og  det 
var  sent  på  eftermiddagen,  men  han  var  sin  himmelske  Fader  tak- 
nemmelig, for  hans  bønner  var  blevet  hørt  og  besvaret,  han  var  ble- 
vet ført  direkte  til  den  forsvundne  ko. 

Hvilken  vidunderlig  lektie  lærer  vi  ikke  ved  denne  urokkelige  tro 
hos  en  lille  dreng!  Kan  hver  og  en  af  os  sige,  at  vi  har  en  sådan  ube- 
tinget tro  på  vor  Fader  i  himlen,  og  så  følge  den  vej,  han  har  vist 

os?  Giver  vi  let  op,  fordi  folk  omkring  os  mister  deres  sans  for  at 
lede  os?  Det  er  vigtigt,  at  vi  også  har  tro  på  os  selv,  tro  på  vor  egen 
dygtighed,  tro  på  menneskeheden,  men  det  vigtigste  af  alt  er  tro  på 
Gud.  Vi  vinder  ikke  styrke  ved  at  være  passive,  men  ved  at  tjene  og 
ved  stadig  at  stræbe  efter  at  gøre  os  selv  og  andre  fuldkomne. 

Den,  som  ikke  kan  møde  fremtiden  med  tro,  går  i  sandhed  glip 
af  noget  meget  væsentligt  og  vigtigt.  Den,  som  har  tro,  møder  verden 
og  dens  problemer  med  beslutsomhed  til  at  udføre  og  fuldføre  det 
bedste,  han  kan.  Den,  som  har  tro,  vandrer  fremad  med  mod  og  for- 
ståelse. Alle  møder  vanskeligheder,  har  problemer  at  overvinde,  og 
må  kæmpe  mod  deres  egne  fejl  og  svagheder,  men  for  den,  der  har 
tro  som  ledsager,  bliver  vanskelighederne  lettere  at  møde,  problemer- 
ne mindre  komplicerede,  og  troen  hjælper  os  til  at  overvinde  mange 
af  vore  fejl  og  svagheder. 

Tro  er  nødvendig  for  vor  udvikling,  og  vi  bør  dyrke  den,  så  den 
kan  vokse  og  vokse,  så  vi  har  nok  til  at  kunne  møde  hver  dag  med 
fornyet  beslutsomhed  og  mod.  Tro  gør  os  i  stand  til  at  udføre  gode 
gerninger. 

Mary  G.  Sorensen, 
Kvindelig  hjælpeforenings  hovedbestyrelse. 


Primary 

Jeg  vil  gerne  på  ældste  Roy  E.  Christensens  vegne  sige  alle  Primary 
i  Danmark  tak  for  det  gode  arbejde,  De  har  udført  i  det  år,  som  er 
gået.  Han  fortalte  mig,  at  det  havde  været  en  stor  glæde  for  ham  at 
arbejde  med  Dem  allesammen,  og  at  han  var  stolt  af  den  fremgang, 
De  havde  gjort. 

Hovedbestyrelsen  fra  Salt  Lake  City  udtrykker  også  sin  anerken- 
delse til  Primary  i  Den  danske  Mission  for  fremgangen  i  det  forløbne 
år.  Den  sender  sin  kærlighed  med  hilsen  til  Dem  alle  og  skriver,  at 
den  er  meget  taknemmelig  for  det  gode  arbejde,  der  udføres  for  de 
mindste  børn.  Den  ønsker  også  at  rose  Dem  for  rapporterne,  der  kom- 
mer ind  i  rette  tid,  og  hvorigennem  den  kan  se  de  fremskridt,  der 
gøres. 

Vi  ser  altså,  at  det  gamle  år  var  yderst  vellykket,  og  vi  har  nu  den 
første  uge  i  september,  som  også  er  den  første  Primaryuge  i  det  nye 
år.  Jeg  er  også  sikker  på,  at  vi  alle  glæder  os  mere  end  nogensinde 
før  til  at  tage  fat  på  arbejdet  og  gøre  det  —  om  muligt  —  endnu  bedre 
end  nogensinde  før,  idet  vi  erindrer  os  Herrens  ord:  »Hvem  meget 
har,  ham  skal  mere  gives«. 

Med  Herren  som  vor  leder  vil  det  være  muligt  for  os  at  lære  Dan- 
marks ungdom  hans  veje. 

Ældste  Marion  N.  Davidson, 
Hovedbestyrelsen  for  Primary. 

Genealogisk  forening 

Apostel  Spencer  W.  Kimbal]  sagde  under  sit  besøg,  at  1955  var  et 
år  med  rode  tal,  og  det  er  sandt,  for  der  sker  store  begivenheder  i 
Kirkens  historie  i  dette  år,  og  disse  begivenheder  er  ganske  særligt 
koncentreret  om  september  måned,  som  må  blive  det  rødeste  rødt  på 
kalenderen. 

For  det  forste  er  det  en  stor  begivenhed,  at  vi  får  tabernakelkoret 
at  høre,  og  det  vil  blive  en  stor  begivenhed  også  at  se  dets  medlem- 
mer og  lære  dem  lidt  at  kende  og  ligeledes  korets  dirigent  og  ledere 
og  at  høre  apostel  Richard  L.  Evans,  som  holder  talerne  fra  tempel- 
pladsen, —  men,  trods  alt  dette,  vil  den  største  begivenhed  dog  blive, 
at  i  september  færdiggøres  og  indvies  det  forste  tempel  i  Europa. 

Dette  tempel  er  en  stor  gave  fra  Kirken  til  medlemmerne  her  i  de 
europæiske  missioner,  —  en  gave  vi  bør  sige  tak  for,  og  det  gør  vi 
ibedst  ved  at  gøre  os  værdige  til  det  privilegium,  at  kunne  betræde 
templets  sale  og  modtage  dets  velsignelser,  samt  ved  at  være  flittige 
i  vort  genealogiske  arbejde,  så  der  stedse  vil  være  arbejde  nok  at  gøre, 
og  arbejdere  nok  til  at  gøre  det.  —  Det  afhænger  af  dig  og  af  mig  og 
mange  andre,  om  templet  skal  fyldes  med  arbejde,  men  for  din  slægt 
er  det  dig,  der  har  privilegiet  og  pligten  til  at  sørge  for,  at  der  bliver 
udfort  stedfortrædende  tempelordinancer  for  dem.  —  Du  er  den,  der 
skal  være  »frelser  på  Zions  bjerg«  for  din  slægt. 

Genealogisk  forenings  hovedbestyrelse. 

Søndagsskolen 

Nadververs  for  september  og  oktober. 

Mon  findes  kan  en  kærlighed 
som  hans,  der  for  os  doden  led 
og  fra  sit  hjem  i  himlen  kom 
for  os  at  fri  fra  syndens  dom. 

Jeg  tænker,  at  alle  trossamfund  taler  om  Kristi  sande  kærlighed. 
Den  kærlighed,  som  indbefatter  tålmodighed,  langmodighed,  vilje  til 
at  tilgive  o.  s.  v.,  men  mon  der  alligevel  blandt  alle  disse  samfund 
findes  »en  kærlighed  som  hans«? 

I  virkeligheden  er  det  kernen  i  Kristi  lærdomme,  at  medlemmerne 
af  hans  Kirke  skulle  være  i  besiddelse  af  denne  kærlighed.  Det  er 
derfor,  vi  har  søndagsskoler  og  andre  organisationer.  Det  er  her,  vi 
lærer,  hvorledes  man  kan  komme  til  at  føle  den  kærlighed,  for  de 
færreste  af  os  har  den  »af  os  selv«.  Gennem  tjeneste  i  vore  organi- 
sationer opdager  vi,  at  det  er  nødvendigt  at  være  tålmodig  og  lang- 
modig. Vi  lærer,  at  det  er  nødvendigt  at  lære  at  overse  andres  fejl 
og  se  at  få  vore  egne  rettet. 

Måske  skulle  vi  give  os  tid  til  at  tænke  over  de  smukke  forklarin- 
ger om  kærlighed,  som  den  elskede  apostel  Johannes  giver  i  evange- 
liet og  i  forskellige  breve. 

Paulus  taler  også  om  kærlighedens  store  betydning  i  1.  Kor.  13, 
og  som  en  parallel  til  dette  kan  vi  læse,  hvad  profeten  Moroni  siger 
i  Moroni  7:44 — 48.  Denne  mesterlige  fortolkning  af  kærligheden  tvin- 
ger tårerne  frem  i  vore  øjne,  især,  når  vi  læser  de  sidste  vers: 

»Men  den  kærlighed,  som  er  Kristi  rene  kærlighed,  forbliver 
evindelig,  og  den,  som  på  den  yderste  dag  findes  i  besiddelse  af 
den,  med  ham  er  alt  vel.  Derfor,  mine  elskede  brødre,  bed  til 
Faderen  af  jeres  ganske  hjerte,  at  I  må  være  fyldt  med  denne 
kærlighed,  som  Han  har  skænket  alle  dem,  som  er  hans  Søns,  Jesu 
Kristi  sande  efterfølgere,  så  I  kan  blive  Guds  sønner,  at  når  Han 
kommer,  vi  da  må  være  Ham  lig;  thi  vi  skal  se  Ham,  som  Han 
er.  Gid  vi  må  have  dette  håb  og  blive  renset,  ja,  ligesom  Han  er 
ren.  Amen«. 

Således  er  det  søndagsskolens  hensigt  at  hjælpe  os  til  at  komme  i 
besiddelse  af  den  kærlighed,  så  at  vi  på  den  yderste  dag  må  være 
Ham  lig. 

Ældste  Marion  N.  Davidson. 
Søndagsskolens  Hovedbestyrelse. 


Gensidig  Uddannelses-forening. 

Med  et  yderst  vellykket  stævne  bag  os  ville  vi  ønske,  vi  kunne  takke 
alle  de  mange,  som  på  en  eller  anden  måde  bidrog  til  dets  sukces. 
Pladsen  tillader  det  imidlertid  ikke,  men  vi  vil  især  takke  den  for- 
rige G.U.F.-præsident,  ældste  James  Paul  Tegan.  Det  er  ikke  for  me- 
get sagt,  at  han  har  gjort  et  kæmpearbejde.  Ikke  alene  for  stævnet 
har  han  vist  stor  iver  og  interesse,  men  G.U.F.  er  gået  stærkt  fremad 
i  den  tid,  han  har  virket  for  den.  For  alt  dette  giver  vi  ham  vor  hjerte- 
ligste tak. 

Dernæst  ønsker  vi  at  gratulere  en  række  af  vore  dygtige,  flittige 
og  energiske,  unge  piger,  som  har  vist,  at  de  forstår  at  arbejde  for 
opnåelsen  af  det  mål,  de  har  sat  sig.  I  rækken  af  navne  findes  også 
en  leder,  som  har  opnået  sin  belønning  sammen  med  sine  elever. 


Følgende  fik  deres  belønning  ved  stævnet: 
Fra  Aarhus: 


Fra  København 


Fra  Odense: 


Tove  Lykke  Frandsen 
Lilian  Henny  Kirkegård 

Lajla  Ida  Eliasen 
Anne  Marie  Jensen 
Laila  Hoffmann  Larsen 
Inge  Lis  Magnussen 

Ruth  Rotbøll  Lauritsen 

Lis  Madsen 

Rigmor  Olesen   (lærer) 


-  2.  års  Mia  Maid 

-  2.  års  Mia  Maid 

-  1.  års  Mia  Maid 

-  1.  års  Mia  Maid 

-  1.  års  Mia  Maid 

-  1.  års  Mia  Maid 

-  1.  års  Mia  Maid 

-  1.  års  Mia  Maid 

-  1.  års  Mia  Maid 

Det  er  ikke  så  svært  at  påbegynde  et  stykke  arbejde;  det  kan  virke 
så  spændende  og  tiltrækkende  til  at  begynde  med,  men  efterhånden 
som  kravene  bliver  større,  fristes  mange  til  at  give  op.  Det  er  derfor 
med  stolthed,  vi  lykønsker  dem,  der  »holder  ud  indtil  enden«  og  tak- 
ker dem  for  det  vidnesbyrd,  de  er  for  os  andre  om,  hvad  ungdommen 
indenfor  Jesu  Kristi  Kirke  er  værd. 

Str.  Ruth  Konnerup  Kristensen  fra  Hjørring  gren  har  opfyldt  alle 
kravene  for  en  Guld-Gleaner  og  har  udført  et  vidunderligt  arbejde. 
Man  kommer  ikke  sovende  til  et  sådant  mål,  men  belønningen  venter 
i  form  af  rige  velsignelser.  Hjertelig  til  lykke,  str.  Kristensen! 

Så  har  vi  Den  danske  Missions  første  Sølv-Gleaner:  Str.  Rita  Mik- 
kelsen fra  Aarhus  gren.  Vi  kan  ikke  lade  være  at  fremhæve  et  bestemt 
punkt  i  str.  Mikkelsens  arbejde:  Hun  har  100  %  tilstedeværelse  ved 
alle  møder!  FINT  —  !! 

Foruden  de  her  nævnte  har  vi  mange  ÆRESBIER  rundt  om  i  gre- 
nene; dem  ønsker  vi  at  opmuntre  til  at  følge  deres  kammeraters  gode 
eksempel,  så  de  til  næste  år  kan  slutte  op  i  rækken  af  dygtige  Mia 
Maids. 

Det  var  meget  svært  at  være  dommere  ved  tale-  og  musikkonkur- 
rencen. Hvor  er  de  dygtige,  de  unge,  vi  har  i  Kirken! 

Str.  Gunnild  Fischer  fra  København  blev  anerkendt  som  den  bedste 
taler,  og  første»prisen«  for  musikken  gik  til  en  dametrio  fra  Esbjerg, 
bestående  af:  Ingrid  Åe,  Connie  Nikolajsen  og  Rita  Classen. 

VI  ER  STOLTE  AF  JER  ALLESAMMEN  —  BLIV  VED  MED  JERES 
GODE  ARBEJDE! 


Dette  var  lidt  om  dem,  der  har  opnået  deres  mål.  Men  hvad  med 
dem,  vi  intet  har  hørt  om?  Det  nye  G.U.F.-år  er  begyndt,  og  det  er 
enhver  lærers  pligt  at  forvisse  sig  om,  at  alle  de  unge  mænd  og  piger, 
der  ifølge  deres  alder  hører  til  i  G.U.F.,  kommer  til  møderne,  såvel 
som  til  Kirkens  andre  møder.  Hvis  De  som  lærer  føler  Dem  en  lille 
smule  nedtrykt  over  at  se,  at  der  er  nogle,  som  svigter,  så  tænk  på, 
at  Frelseren  gik  ud  for  at  lede  efter  det  ene  får,  der  var  gået  vild, 
endskønt  Han  havde  99  andre  i  folden.  Det  er  lærerens  pligt  at  gøre 
det  samme.  En  præsidentinde  i  G.U.F.  prøvede  dette  og  skrev  føl- 
gende brev  til  hovedbestyrelsen: 

»Siden  vi  begyndte  en  afdeling  for  de  unge  piger,  har  vi  haft  een 
bestemt  pige  på  medlemslisten,  men  vi  så  hende  aldrig  til  nogen  af 
møderne.  Vi  holdt  os  underrettet  om,  hvor  hun  opholdt  sig,  besøgte 
hende  trofast,  prøvede  at  opmuntre  hende  til  at  komme,  men  hun 
havde  forlovet  sig  med  en  ung  mand  uden  for  Kirken,  så  denne  in- 
teresserede hende  ikke  mere.  En  aften  besøgte  jeg  en  anden  gren,  og 
da  jeg  gik  op  ad  trappen  til  Kirken,  så  jeg  en  ung  pige  stå  der  alene. 
Jeg  kendte  hende  ikke  personligt,  men  vidste  dog,  at  det  var  den  om- 

talte  unge  pige,  så  jeg  gik  hen  og  hilste  på  hende,  og  hun  sagde  til 
mig:  »Jeg  havde  ikke  noget  at  bestille  i  aften,  så  jeg  tænkte,  at  jeg 
ville  gå  herhen  og  se,  hvad  der  foregår«.  Og  så  spurgte  hun,  om  der 
var  nogen  unge  piger  på  hendes  alder  til  stede.  Jeg  tog  hende  med 
mig  ind  og  præsenterede  hende  for  en  af  Gleanerne.  Men  hun  gik 
alligevel  hen  og  satte  sig  for  sig  selv. 

Før  jeg  selv  satte  mig  op  på  forhøjningen,  fik  jeg  hvisket  til  en  af 
de  unge  piger,  at  hun  skulle  sørge  for  at  sætte  sig  ved  siden  af  vor 
veninde  og  se  at  komme  i  snak  med  hende. 

Hun  gik  med  den  anden  unge  pige  til  dennes  klasse,  og  jeg  gik  med, 
så  jeg  hørte,  at  de  var  ved  at  planlægge  et  selskab,  og  at  de  bad  vor 
veninde  om  at  være  med  i  festkomitéen.  Hun  indvilligede  i  at  være 
med,  og  dermed  var  begyndelsen  gjort.  iSiden  den  tid  har  hun  del- 
taget i  alt  muligt  indenfor  G.U.F.,  og  hun  har  fået  sine  forældre  til 
også  at  være  aktive.  Hun  er  en  flink  pige,  og  jeg  er  sikker  på,  at  det 
var  Herren,  der  fik  mig  til  at  tage  hen  til  den  gren  den  aften,  så  jeg 
fik  lov  til  at  hjælpe  hende  over  de  første  svære  5  minutter.  Og  jeg 
er  også  overbevist  om,  at  det  var  den  trofasthed,  hendes  lærerinde 
og  kammerater  havde  vist  hende  ved  at  besøge  hende,  der  fik  hende 
til  at  søge  Kirken  den  aften,  da  hun  »ikke  havde  noget  at  bestille«. 

Og  derfor,  kære  lærere  og  lærerinder  indenfor  G.U.F.,  tab  ikke  mo- 
det, men  gå  ud  og  led  efter  »det  tabte  får«.  Det  kan  godt  være,  at  der 
skal  mange  mennesker  til,  og  at  det  vil  tage  både  måneder  og  år  at 
finde  det,  men  det  er  alle  vore  anstrengelser  værd  at  redde  bare  een 
af  vore  unge  piger  eller  unge  mænd! 

Med  de  bedste  hilsener  fra  G.U.F.s  hovedbestyrelse 

Glenn  A.  Smith, 
præsident. 


Ældsternes  Kvorum 

Ældsterne  i  den  danske  mission,  som  for  nylig  er  blevet  organi- 
seret i  2  kvorums,  havde  under  ungdomsstævnet  i  Esbjerg  for  første 
gang  lejlighed  til  at  samles  i  et  kvorumsmøde. 

Mødet,  som  fandt  sted  søndag  morgen  den  17.  juli,  var  under  præ- 
sidium af  missionspræsident  Junius  M.  Sorensen  og  under  ledelse 
af  1.  rådgiver  i  missionspræsidentskabet,  præsident  Ejnar  Nielsen. 

Efter  at  de  to  kvorumsbestyrelser  og  de  forskellige  gruppebestyrel- 
ser var  opretholdt,  fik  vi  lejlighed  til  at  høre  fra  de  indsatte  præsi- 
denter. Ældste  Peer  Konnerup  Kristensen  omtalte  det  store  arbejde, 
der  ligger  i  aktiviseringen  af  søskende.  Også  broder  Erik  Andersen, 
Odense,  opfordrede  til  større  aktivitet,  idet  han  samtidig  slog  stærkt 
på  broderskabsånden. 

Efter  at  præsident  Ejnar  Nielsen  havde  givet  en  forklaring  om  rap- 
portsystemet,  som    skal   vise   kvorumseffektiviteten,   blev   ordet   givet 

til  tidligere  missionspræsident  i  den  danske  mission,  Holger  M.  Lar- 
sen, der  opfordrede  brødrene  til  at  bruge  det  præstedømme,  de  har 
fået.  I  ældster,  sagde  han,  har  det  højeste  præstedømme,  der  kan  fås. 
Brug  det,  thi  præstedømmet  er  intet  værd  uden  brug. 

Til  slut  talte  missionspræsident  Junius  M.  Sorensen  om  de  to  ord: 
Kærlighed  og  pligt,  to  ord,  som  altid  burde  gå  hånd  i  hånd.  Der  var 
tilstede  ialt  38. 

Efter  at  ældsternes  kvorums  er  organiseret  i  missionen,  står  der 
nu  kun  tilbage,  at  ældsterne  slutter  op  om  denne  organisation,  såle- 
des at  dens  arbejde  vil  være  stærkt  medvirkende  til  Kirkens  frem- 
gang her  i  landet. 

A.H. 

ZKredsfærernes  budskab. 

Trosartiklerne 

Artikel  12:  »Vi  tror,  at  vi  må  være  konger,  præsidenter,  herskere 
og  øvrighedspersoner  underdanige  og  adlyde,  ære  og  holde  lovene«. 

Respekt  for  loven. 

Den  guddommelige  befaling  om  at  ære  og  holde  lovene  er  forstær- 
ket ved  mange  andre  skriftsteder  i  ny  åbenbaring.  Herren  erklærede: 
»Lad  ingen  bryde  landets  love,  thi  den,  der  holder  Guds  love,  behø- 
ver ikke  at  bryde  landets  love.  Vær  derfor  den  bestående  øvrighed 
underdanig,  indtil  han  regerer,  som  har  ret  dertil,  og  som  skal  lægge 
alle  fjender  under  sine  fødder«.  (L.  &  P.  58:21,  22).  De  sidste  dages 
hellige  tror,  at  De  forenede  Staters  forfatning  og  den  regering,  der 
er  bygget  på  forfatningen,  blev  inspireret  af  den  Almægtige.  Herren 
erklærede:  »Og  i  denne  hensigt  gav  jeg  dette  lands  grundlov  gennem 
vise  mænd,  som  jeg  oprejste  i  dette  øjemed,  og  befriede  landet  ved 
blodsudgydelse«.    (L.   &  P.   101:80). 

»Derfor  siger  vi,  at  De  forenede  Staters  forfatning  er  et  herligt  ban- 
ner; den  blev  grundlagt  i  Guds  visdom.  Den  er  et  himmelsk  banner; 
den  er  for  alle,  som  er  privilegeret  med  frihedens  sødme,  som  en  stor 
klippes  skygge  og  forfriskende  vand  i  et  tørt  og  vanskeligt  tilgænge- 
ligt land.  Den  er  som  et  stort  træ,  under  hvis  grene  mennesker  fra 
ethvert  himmelstrøg  kan  beskyttes  mod  solens  brændende  stråler«. 
(Profeten  Joseph  Smiths  lærdomme,  side  174). 

Troserklæringen  angående  regeringer  og  love  i  almindelighed  er 
fremsat  i  Lære  og  Pagter.  »Vi  tror,  at  regeringer  indstiftedes  af  Gud 
til  menneskets  gavn,  og  at  han  holder  menneskene  ansvarlige  for  de- 
res handlinger  med  hensyn  til  disse,  både  med  henblik  på  lovgivnin- 
gen og  håndhævelsen  til  samfundets  gavn  og  sikkerhed«.  (L.  &  P. 
134:1).  James  E.  Talmage  sagde  følgende  angående  dette:  »Det  er  en 
fundamental  nødvendighed,  at  der  skal  oprettes  love  blandt  menne- 
skene til  at  lede  dem  i  al  almindelighed;  og  lydighed  mod  lovene  er 

en  selvfølgelig  pligt  for  ethvert  medlem  af  et  organiseret  samfund. 
Krænkelse  af  loven  er  derfor  ikke  blot  en  verdslig  forbrydelse,  men 
overtrædelse  af  sand  religions  principper.  Verden  ville  blive  lykke- 
ligere, hvis  menneskene  tog  mere  religion  med  ind  i  deres  daglige 
liv  —  i  forretningssager,  politik  og  statsmandssager.  Læg  mærke  til, 
jeg  siger  religion,  ikke  kirken.  Under  de  nuværende  forhold  er  det 
bydende  nødvendigt,  at  stat  og  kirke  holdes  adskilt;  og  denne  ad- 
skillelse må  opretholdes  indtil  indvielsen  af  Kristi  personlige  rege- 
ring. 

Loyalt  borgerskab  er  på  samme  tid  en  karakteristik  af  og  en  prøve 
på  et  menneskes  religion;  og  med  hensyn  til  de  pligter,  der  påhviler 
borgerskabet,  bestemmes  de  af  folkets  stemme,  som  den  udtrykkes 
gennem  de  oprettede  regeringer«.  (Vitality  of  Mormonism,  kap.  50). 

Det  er  en  stolt  følelse  at  vide,  at  Kirken  loyalt  har  støttet  regerin- 
gen under  enhver  krise.  I  krigstider  har  den  ædelmodigt  givet  af  sine 
penge  og  af  sine  unge  mænd.  I  fredstider  har  den  opretholdt  og  væ- 
ret talsmand  for  de  principper,  som  sund  regering  hviler  på.  Forfat- 
ningen var  guddommelig  inspireret. 


tKredslærermdernes  budskab 

»Og  Kongen  skal  svare  og  sige  til  dem:  Sandelig  siger  jeg 
eder,  alt,  hvad  I  har  gjort  mod  en  af  disse  mine  mindste  små, 
det  har  I  gjort  mod  mig«. 

Uegennyttighed,  venlighed  og  gavmildhed  er  de  tre  dyder,  denne 
tekst  opfordrer  os  til  at  udvikle. 

En  af  de  smukkeste  fortællinger,  som  viser  storheden  af  disse  ord, 
er:  »Hvor  kærlighed  er,  der  er  Gud  også«  af  Leo  Tolstoy.  En  skoma- 
ger, Martuin  Avdyeitch,  var  en  hæderlig  mand,  der  havde  mange  ven- 
ner og  aldrig  manglede  arbejde.  Hans  hustru  døde  og  efterlod  ham 
en  søn  på  tre  år.  Kort  tid  efter  døde  sønnen,  og  Avdyeitch  blev  melan- 
kolsk og  begyndte  at  klage  over  Gud.  Engang  kom  der  en  lille,  gam- 
mel mand  til  ham  og  sagde:  »Vi  må  leve  for  Gud,  Martuin.  Han  giver 
dig  liv,  og  for  hans  skyld  må  du  leve.  Når  du  begynder  at  leve  for 
ham,  vil  du  ikke  sørge  over  noget,  og  alt  vil  synes  let  for  dig.  Du 
kan  læse.  Køb  et  testamente  og  læs  det.  Der  vil  du  lære,  hvorledes 
du  skal  leve  for  Gud«. 

Dette  gjorde  Martuin,  og  han  læste  så  ofte,  han  havde  anledning. 
En  aften,  medens  han  læste,  faldt  han  i  søvn,  og  han  hørte  tydeligt 
en  stemme,  der  sagde:  »Martuin,  Martuin,  se  ud  på  gaden  i  morgen. 
Jeg  kommer«.  Han  kunne  ikke  se  nogen,  men  ved  daggry  næste  mor- 
gen sad  han,  efter  at  have  holdt  bøn,  ved  vinduet  og  arbejdede.  Man- 
ge gik  forbi,  og  til  sidst  kom  en  gammel  mand,  Stepanuitch,  ud  og 
begyndte  at  feje  sneen  væk  foran  vinduet.  Da  han  standsede  for  at 
hvile  sig,  bankede  Martuin  på  vinduet,  bad  ham  komme  ind  og  gav 

ham  noget  at  spise.  Han  indbød  ham  også  til  at  komme  igen.  Stepa- 
nuitch  sagde:  »Må  Kristus  belønne  dig  for  dette«. 

Martuin  blev  ved  med  at  se  ud  af  sit  vindue,  fordi  han  mente,  at 
Kristus  ville  komme  for  at  besøge  ham.  Næste  gang  kom  der  en  kvin- 
de med  et  lille  barn,  der  frøs.  Martuin  råbte:  »Min  gode  kone,  hvor- 
for står  du  ude  i  kulden  med  barnet?  Kom  ind«.  Han  gav  hende  mad 
og  klæder,  og  kvinden  sagde:  »Herren  velsigne  dig,  lille  bedstefar«. 

En  gammel  kvinde,  der  solgte  æbler,  kom  forbi  vinduet,  og  en  lille 
dreng  stjal  et  æble  fra  hende.  Hun  blev  meget  vred,  trak  drengen  i 
håret  og  truede  med  at  tage  ham  med  på  politistationen.  Martuin  tog 
barnet  og  sagde  til  kvinden:  »Gud  har  befalet  os  at  tilgive,  ellers  kan 
vi  ikke  selv  vente  at  blive  tilgivet«.  Han  gik  derpå  ind  i  sin  forret- 
ning og  satte  sig  til  at  læse  i  sit  Ny  Testamente.  Medens  han  tænkte 
på  sidste  nats  drøm,  steg  Stepanuitch,  kvinden  med  barnet,  den  gamle 
kone  og  drengen  med  æblet  frem  fra  et  mørkt  hjørne,  og  stemmen 
sagde:  »Det  var  mig«.  Han  satte  sine  briller  på  og  læste  i  bogen:  »Alt, 
hvad  I  gør  mod  en  af  disse  mine  mindste  små,  det  gør  I  mod  mig«. 


Personlige  nyheder  fra  nær  og  fjern. 
Fødselsdage: 

København  distrikt.  Den  6.  september  fylder  søster  Sigrid  Johan- 
ne Petersen,  Roskilde,  70  år.  Hjertelig  til  lykke! 

Aalborg:  Den  7.  september  fylder  søster  Kristine  Jensine  Iversen 
60  år.  Hjertelig  til  lykke! 

Den  15.  september  fylder  broder  Ole  Larsen  90  år.  Hjertelig  til 
lykke ! 

Den  22.  september  fylder  søster  Johanne  Bendtsen  70  år.  Hjertelig 
til  lykke! 

Amager:  Den  9.  september  fylder  broder  Hans  Christian  Olsen,  Ty- 
cho Brahes  allé  18,  70  år.  Hjertelig  til  lykke! 

Den  15.  september  fylder  søster  Nielsine  Hansen,  Prinsessegade 
73  A,  60  år.  Hjertelig  til  lykke! 

København:  Den  16.  september  fylder  søster  Margrethe  Brandt, 
Landsdommervej  3,  60  år.  Hjertelig  til  lykke! 

Den  16.  september  fylder  søster  Selma  Harboe,  Hollændervej  16, 
85  år.  Hjertelig  til  lykke! 

Den  29.  september  fylder  søster  Asta  Olsen,  Virum,  60  år.  Hjertelig 
til  lykke! 

Bryllup  i  USA:  Tidligere  missionær  i  den  danske  mission,  Neal  H. 
Jorgensen,  viedes  den  21.  juli  i  Logan  Templet  til  Gwenith  Nish.  Stjer- 
nen ønsker  hjertelig  til  lykke! 

Bryllup  i  USA: 

Tidligere  missionær  i  den  dan- 
ske mission,  Richard  Jay  Sorensen, 
viedes  den  27.  juli  i  Logan  Templet 
til  Mona  Jeanne  Nicodemus.  Stjer- 
nen ønsker  hjertelig  til  lykke! 

Richard  J.  Sorensen  virkede  som 
missionssekretær  for  tidligere  mis- 
sionspræsident  Edward  H.  Soren- 
sen. 


Forlovelse:  Forlovelse  er  indgået  mellem  grensforstander  i  Horsens 
gren,  broder  Ejnar  Due  Jensen,  og  præsidentinden  for  Kvindelig  hjæl- 
peforening i  Hjørring  gren,  søster  Euth  Konnerup  Kristensen.  Stjer- 
nen ønsker  det  unge  par  hjertelig  til  lykke! 

Hilsen  fra  USA:  Tidligere  missionær  i  den  danske  mission,  Don 
Nelson,  og  hustru  Aase  Nelson,  som  den  10.  juli  fik  en  søn,  Kim  Alex, 
sender  fra  deres  hjem  i  Salt  Lake  City,  Utah,  de  hjerteligste  hilsener 
til  missionærer,  søskende  og  venner  i  Danmark. 

Hilsen  fra  USA:  Familien  Alfred  Sørensen,  tidligere  Randers,  sen- 
der fra  deres  hjem  i  Banida,  Idaho,  en  hjertelig  hilsen  til  alle  søskende 
og  venner  i  Danmark,  med  en  speciel  hilsen  til  alle  i  Randers. 


Fra  missionsmarken 


Aarhus: 

Et  missionærarbejde. 

Fredag  morgen  den  29.  juli  marcherede  Aarhus  spejderdivisionen, 
fulgt  af  deres  forskellige  frændetropper  fra  ni  forskellige  nationer, 
op  på  Aarhus  hovedbanegård.  lait  var  vi  7 — 800  spejdere  og  førere, 
som  skulle  deltage  i  divisionens  2.  internationale  Jamborette.  Vi  fra 
Kirken  her  i  Aarhus  gren  var  repræsenteret  sammen  med  en  trop  fra 
Kirken  i  Finland,  Pihlaja-Pojat  fra  Helsingfors.  Finnerne  var  ledet 
af  en  missionær  fra  Finland,  ældste  Keith  Bingham,  da  den  finske 
tropsfører  var  blevet  syg,  så  han  ikke  selv  kunne  starte  med  sin  trop. 
Ældste  Bingham  var  den  eneste  amerikaner  i  hele  Jamboretten,  men 
jeg  tror,  det  var  et  stort  øjeblik  for  ham,  da  han  fik  lov  til  at  hejse 
det  amerikanske  flag  i  lejren.  Vi  var  ialt  17  spejdere  fra  vor  kirke, 
så  vi  fyldte  jo  ikke  så  meget  blandt  de  mange,  men  alligevel  fik  vi 

lov  til  at  udføre  et  stort  missionær-arbejde  i  lejren.  Vi  bar  næsten 
alle  vor  pioner-nål,  og  denne  nål  var  et  middel  for  os  til  at  komme 
i  kontakt  med  de  forskellige  nationer,  for  der  foregik  livlig  byttehan- 
del, og  alle  ville  de  bytte  med  vor  pioner-nål,  hvad  vi  selvfølgelig 
ikke  kunne  indlade  os  på,  men  hver  gang,  vi  sagde  nej,  ca.  500  gange, 
måtte  vi  fortælle,  at  vi  hørte  til  Mormonkirken,  og  at  det  var  en  nål 
for  vor  kirke,  og  derfor  kunne  vi  ikke  bytte  den  væk,  og  hver  gang 
fik  vi  lov  til  at  fortælle  lidt  om  kirken,  og  selv  om  det  måske  tit  gik 
ind  af  det  ene  øre  og  ud  af  det  andet,  blev  der  alligevel  noget  hæn- 
gende. 

En  dag  blev  der  i  vor  lejr-avis  skrevet  en  meget  fin  artikel  om 
ældste  Bingham,  og  jeg  synes,  at  vi  alle  burde  læse,  hvad  der  blev 
skrevet  om  en  af  vore  missionærer  inden  for  spejdernes  rækker.  Lejr- 
avisen  blev  solgt  i  900  eksemplarer. 


Dagens  frænde. 

Boy  Scouts  of  America  er  i  Heithakrok  (lejrens  navn)  repræ- 
senteret af  Keith  Bingham  fra  Nyssa,  Oregon,  USA. 

Keith,  hvis  spejdernavn  er  PING-PONG,  fyldte  i  går  25  år, 
og  han  har  været  spejder  siden  sin  drengetid. 

Han  har  været  spejder  og  tropsassistent  i  45th  Nyssa  group 
og  assisterende  leder  af  en  district-campingschool  i  Idaho,  en 
permanent  sommerlejr,  som  amerikanske  distrikter  lader  afhol- 
de hver  sommer,  og  hvori  troppene  kan  deltage  en  uge  for  at 
lære  lejrsport,  signalering,  woodcraft  o.  lign.  af  specielle  in- 
struktører. 

Nu  arbejder  Keith  i  Finlands  hovedstad  Helsingfors,  hvor  han 
er  missionær  for  Jesu  Kristi  Kirke  af  Sidste  Dages  Hellige  (Mor- 
monkirken). 

I  Finland  er  han  tropsassistent  i  kirkens  trop  i  Helsingfors, 
Helsingin  Pihlaja-Pojat  (Helsingfors  rønnetræ-drenge).  8  dren- 
ge fra  Finland  har  han  med  i  Heithakrok,  hvor  de  er  gæster 
hos  17.  Aarhus  trop,  den  aarhusianske  Mormonkirkes  trop. 

Mormonkirkens  brug  af  spejderarbejdet  i  dens  ungdoms-ar- 
bejde er  ikke  noget  nyt  i  Amerika,  fortæller  Keith.  Ga.  en  tredie- 
del  af  spejderne  i  USA  tilhører  Mormonkirkens  troppe. 

I  Danmark  har  man  først  fornylig  begyndt  med  spejderarbej- 
det inden  for  kirken.  17.  Aarhus  trop  var  den  første  trop,  der 
var  fuldt  organiseret.  Senere  er  der  oprettet  troppe  i  København 
og  Banders. 

Ping-pong  dyrker  al  slags  sport  med  stor  interesse,  foruden 
spejdersporten  har  han  med  stor  interesse  dyrket  svømmespor- 
ten og  skisporten.  I  eftermiddag  tager  Ping-pong  med  sine  små 
finner  på  Jamborettens  badetur  til  Boulstrup  Strand.  Her  vil 
der  blive  lejlighed  til  at  se  ham  demonstrere  sine  færdigheder, 
kun  beklager  han,  at  der  sikkert  ikke  kan  skaffes  en  cris-craft 
nede  ved  stranden,  således  at  han  også  kan  demonstrere  vand- 
skisport. 

Der  havde  været  mange  i  vor  lejr,  der  havde  hørt  om  os  og  havde 
talt  med  os,  men  efter  den  artikel  var  vi  næsten  aldrig  uden  gæster, 
som  ville  se  mormonerne,  og  jeg  tror,  at  ældste  Bingham  skrev  langt 

over  1000  autografer,  og  vi  danske  havde  travlt  med  at  forklare,  hvor- 
for han  er  missionær  og  hvad  vor  kirke  er.  Jeg  tror,  at  der  i  dag  er 
mere  brug  for  spejderarbejdet  inden  for  kirken,  end  der  har  været 
nogensinde  før,  for  jeg  tror,  det  er  nemmere  at  komme  i  kontakt  med 
de  store  drenge,  som  er  spejdere,  end  med  mange  andre,  fordi  spej- 
derarbejdet bygger  på  troen  på  Gud.  Erfaringer  her  fra  Aarhus  viser, 
at  drengene,  der  har  været  medlemmer  af  vor  trop  et  stykke  tid,  fak- 
tisk lever  deres  liv  meget  bedre,  end  mange  af  vi  medlemmer  gør; 
jeg  har  set,  hvor  vi  har  fået  kontakt  med  forældre  til  drengene,  fordi 
drengene  lærte  dem,  at  der  er  noget,  der  hedder  Visdomsordet  og  at 
vi  skulle  holde  sabbaten  hellig. 

Det  gamle  ord,  »Når  du  tager  børnene  ved  hånden,  tager  du  for- 
ældrene ved  hjertet«,  passer  i  mange  tilfælde  her,  for  jeg  har  set, 
hvordan  vi  ved  at  hjælpe  drengene  samtidig  kan  hjælpe  forældrene. 

Det  skal  være  min  bøn,  at  vi  må  kunne  skaffe  mange  unge  til  kir- 
ken gennem  vort  arbejde  med  drengene,  at  vi  må  huske  på,  at  det  er 
de  unge  af  i  dag,  der  skal  være  ledere  i  morgen.  Jeg  beder  denne  bøn 
i  Jesu  Kristi  navn.  Amen. 

Svend  Staking, 
Tropsfører  i  Aarhus  gren. 


Kolding:  Lørdag  den  9.  juli  havde  G.U.F.  i  Kolding  arrangeret  en 
tur  til  Skamlingsbanken,  og  da  vejret  var  fint,  fik  vi  en  dejlig  tur. 

Først  legede  vi  forskellige  lege,  derefter  gik  vi  rundt  og  så  de  for- 
skellige mindesmærker.  Inden  vi  tog  hjem,  spiste  vi  vor  medbragte 
aftensmad  i  den  frie  natur.  Der  var  15  tilstede.  G.  H. 


Kolding  G.U.F.  på  udflugt. 

Løgstør:  I  november  1954  afholdtes  det  første  Primary-møde  i 
Løgstør;  til  dette  mode  var  der  kun  tre  børn,  men  vi  havde  den  store 
glæde,  at  vi  i  løbet  af  vinteren  kom  i  kontakt  med  mange  børn,  så 
vi  nu  til  ferien  har  30  børn  indskrevet. 


Primary-klasse  i  Løgstør. 

Det  har  været  dejligt  at  arbejde  med  børnene,  og  morsomt  at  se, 
hvor  alvorligt  de  er  gået  op  i  arbejdet.  Alle  børnene  er  ivrige  efter 
at  tage  del  på  programmet.  Vi  har  haft  megen  glæde  af  det  lærerige 
lektiehefte  for  »pilot-klassen«,  børnene  har  haft  hefter,  hvortil  de  har 
lavet  billeder  til  hver  enkelt  lektie,  så  de  altid  vil  kunne  huske  de 
gode  ting,  de  har  lært  om. 


Løgstør  gren  på  udflugt. 

Som  afslutning  før  sommerferien  havde  vi  den  29.  juni  en  udflugt 
til  Næsby-dale.  Vi  havde  den  glæde  at  have  grensforstander,  ældste 
Fred  L.  Gregersen,  og  missionær,  søster  Inge  Andersen  fra  Aalborg 
med  os.  Turen  foregik  i  rutebil,  men  desværre  var  det  styrtende  regn 
hele  dagen,  så  vi  det  meste  af  tiden  måtte  holde  os  indendørs.  Der 
blev  serveret  sodavand,  kage  og  ispinde  for  børnene,  der  blev  leget, 
og  børnene  underholdt  på  forskellig  måde.  Der  blev  uddelt  små  præ- 
mier til  de  to  børn,  som  havde  de  fineste  hefter.  Alt  i  alt  en  vellykket 
dag  for  børnene,  og  trods  regnen  var  humøret  højt. 

E.A. 

København:  Kvindelig  hjælpeforenings  sangkor  fra  København 
gren  aflagde  søndag  den  7.  august  besøg  i  Malmo  gren.  Koret,  der  var 
under  ledelse  af  dirigenten,  søster  Valborg  Jørgensen,  og  havde  sø- 
ster Mary  Kaiser  som  akkompagnatør,  startede  fra  København  med 
båden  kl.  10,  således  at  vi  netop  kunne  nå  at  deltage  i  fastemødet  i 
Malmo,  hvor  vi  fik  lejlighed  til  at  synge  en  sang  og  bære  vort  vidnes- 
byrd i  sang  og  tale. 

Efter  fastemødet  spiste  vi  vor  medbragte  mad,  hvortil  søskende  i 
Malmo  havde  sørget  for  drikkevarer.  Eftermiddagen  var  til  fri  rådig- 
hed, og  kl.  19  samledes  vi  atter  i  Malmo  grens  smukke  kirkebygning, 
hvor  aftenmødet  blev  ledet  af  grensforstanderen  i  Malmo,  broder  Carl 
Johansson,  men  ellers  for  størstedelen  var  overladt  til  danskerne.  Ef- 
ter den  indledende  sang  og  bøn  fremførte  koret  to  sange,  hvorefter 
København  grenskors  organist,  broder  Niels  Hendriksen,  spillede  en 
orgelsolo.  Vi  havde  derefter  lejlighed  til  at  høre  taler  af  en  missionær 
fra  den  svenske  mission  og  af  grenssekretæren  i  København,  broder 
Kaj  Krammer,  samt  af  broder  Oscar  Larsson  fra  Malmo.  Imellem  ta- 
lerne sang  vort  kor  igen  nogle  sange,  og  broder  Niels  Hendriksen  spil- 
lede en  pianosolo.  Til  slut  sang  koret  med  søster  Valborg  Jørgensen 
som  solist  »Den  fremmede  galilæer«. 

Efter  mødet  var  der  arrangeret  en  demonstration  af  flonelstavlen 
ved  en  rejsende  missionær,  der  har  fået  det  kald  at  vise  den  i  den 
svenske  mission,  som  ikke  tidligere  har  haft  dette  vidunderlige  hjæl- 
pemiddel. Vort  kor  overværede  også  denne  demonstration,  der  for- 
mede sig  som  et  husmode  og  var  meget  interessant.  Umiddelbart  der- 
efter tog  vi  afsked  med  vore  svenske  søskende  for  at  nå  båden  tilbage 
til  København,  trætte,  men  glade  over  at  have  udført  en  lille  mission 
i  Malmo  gren,  som  ikke  selv  har  noget  sangkor. 

M.K. 


Bemærk:  Til  underretning  for  redaktionen  skal  manuskrip- 
ter til  »Stjernen«  altid  være  forsynet  med  underskrift  eller  i 
hvert  fald  med  forbogstaver. 

København:  Tirsdag  den  2.  august  afholdt  Kvindelig  hjælpefor- 
ening i  København  en  udflugt  for  grenens  medlemmer  over  60  år.  Vi 
var  ialt  39,  der  samledes  i  kirken  kl.  12,  og  turen  gik  til  Aldershvile 
Slotspavillon  i  Bagsværd.  Vi  kørte  i  to  busser  ud  i  det  dejlige  sol- 
skinsvejr, og  vi  nød  rigtig  det  smukke  landskab,  vi  kom  igennem.  Bor- 
dene stod  fint  dækket,  da  vi  kom,  og  snart  sad  vi  omkring  dem,  efter 
at  hver  især  af  søster  Mary  G.  Sorensen  havde  fået  udleveret  en  smuk 
brystbuket,  bestående  af  to  duftende  roser.  Kvindelig  hjælpeforenings 
præsidentinde,  søster  Anna  Andersen,  bød  os  velkommen  og  udtrykte 


sin  taknemmelighed  over,  at  vi  kunne  samles,  og  over  det  strålende 
vejr,  vi  havde  til  vor  udflugt.  Missionspræsident  Junius  M.  Sorensen 
velsignede  maden,  der  bestod  af  en  velsmagende  urtesuppe  med  kød- 
boller, flæskesteg  med  brunede  kartofler  og  agurkesalat,  og  til  sidst 
is.  Det  var  et  dejligt  måltid,  og  vi  var  alle  meget  glade  og  tilfredse. 

Efter  at  vi  havde  spist,  gik  vi  omkring  i  Slotsparken,  langs  med 
søen,  hvor  åkanderne  prydede  vandet,  og  til  sidst  beså  vi  slotsruinen. 
Vi  sluttede  spadsereturen  på  bådebroen,  hvor  der  blev  serveret  frugt. 
Så  var  tiden  inde  til  hjemturen,  og  efter  en  behagelig  bustur  skiltes 
vi  i  kirken  med  tak  for  en  dejlig  dag. 

I.H. 

Til  alle  grensforstandere  og  grenssekretærer ! 

Det  har  været  et  stort  privilegium  og  en  vidunderlig  anledning  at 
virke  som  missionssekretær  i  de  sidste  17  måneder.  Det  har  været 
en  stor  glæde  at  træffe  Dem  og  arbejde  sammen  med  Dem.  Jeg  vil 
gerne  hermed  bringe  hver  eneste  af  Dem  min  oprigtige  tak  og  min 
påskønnelse  for  den  hjælp  og  støtte,  De  har  givet  os  her  på  missions- 
kontoret.  Nårsomhelst  vi  har  bedt  Dem  om  noget,  var  De  altid  rede 
til  at  sende  os  de  oplysninger,  vi  behøvede.  Uden  Deres  stadige  hjælp 
ville  vi  ikke  kunne  udføre  vore  pligter. 

Som  De  ved,  har  jeg  fornylig  været  på  en  tur  rundt  i  missionen 
for  at  revidere  Deres  regnskabsbøger  og  stemme  medlemslister  og 
protokoller  af.  Bøgerne  er  overalt  i  missionen  i  fin  stand,  og  jeg  vil 
gerne  komplimentere  Dem  for  det.  Husk  på,  at  det  at  holde  dem  å 
jour  er  en  vedvarende  proces,  som  aldrig  hører  op. 

Vi  har  alle  del  i  Herrens  arbejde,  og  vi  vil  blive  velsignet  for  de 
ting,  vi  udfører  for  at  fremme  hans  rige.  Jeg  ved,  at  De  vil  vedblive 
at  udføre  Deres  opgaver  af  bedste  evne. 

Må  Herren  velsigne  Dem  i  Deres  arbejde  med  at  tjene  ham. 

Deres  broder  i  evangeliet, 

Ældste  Gilbert  T.  Olsen. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


DÅB 

KØBENHAVN:  2  4.  juli:  Hans   Erik  Sams,    døbt  af  æld- 

Lilly  Christa  Kjær,  døbt  af  æld-  ste   A.    Gary  Anderson,   håndspå- 

ste   A.   Gary  Anderson,   håndspå-  læggelse  af  ældste  Merwyn  Gene 

læggelse  af  ældste  David  J.  John-  Lamb. 
son. 

Vi  ønsker  de  nye  søskende  hjertelig  til  lykke  og  velkommen  i  Kirken! 


Ordinationer: 

Randers:  24.  juli:  Elo  Eriksen  ordineret  til  præst  af  ældste  Marlin 
R.  Anderson. 

31.  juli:  Bent  Tage  Olsson  ordineret  til  lærer  af  ældste  Marlin  R. 
Anderson. 

Velsignelser: 

Aalborg:  3.  juli:  Anton  A.  Falden  og  Martha  Katrine  Christensen 
Faldens  son,  Bent  Andersen  Falden,  velsignet  af  sin  fader. 

Dødsfald: 

Vejle:  Den  14.  juli  er  broder  Jens  Hviid  Madsen  afgået  ved  døden, 
81   år  gammel.  Æret  være  broder  Madsens  minde! 

Odense  distrikt :  Den  14.  juli  døde  broder  Laurits  Hansen,  As- 
sens, 72  år  gammel.  Broder  Hansen  var  tidligere  i  mange  år  grens- 
forstander  i  Herning  gren  og  udførte  et  stort  arbejde  for  grenen.  Æret 
være  broder  Hansens  minde! 

Udelukkelser: 

Randers:   3.  august:  Marie  Maegaard. 

Missionærforflyttelser: 

18.  juli:  Basmus  L.  Jensen  fra  Esbjerg  til  Varde. 

Bonald  Jensen  fra  Kolding  til  Skive. 
Grant  J.  Smith  fra  Esbjerg  til  Varde. 

19.  juli:  Dewayne  Olsen  fra  Fredericia  til  Esbjerg. 

Grant  Badmail  fra  Odense  til  Bornholm. 

Wayne  Hansen  fra  Horsens  til  Odense- 
Victor  Jørgensen  fra  Bornholm  til  Aalborg. 

Anny  Breum  fra  Odense  til  Esbjerg. 

Inger  Fischer  fra  Amager  til  København. 

James  Paul  Tegan  fra  København  til  Esbjerg. 
25.  juli:  Boy  E.  Christensen  fra  København  til  Svendborg. 
27.  juli:  James  Paul  Madsen  fra  Banders  til  Silkeborg. 

Gene  Kay  Christiansen  fra  Silkeborg  til  Banders. 
29.  juli:  Helen  Lamprecht  fra  København  til  Aarhus. 
31.  juli:  Anny  Breum  fra  Esbjerg  til  København. 

Missionærankomster: 

Den  18.  juli  ankom  følgende  missionærer  med  »Kungsholm«  fra 
New  York  over  Goteborg  til  den  danske  mission: 

Niels  Henry  Larsen  og  Agnes  Marie  Larsen  fra  Salt  Lake  City,  Utah, 
beskikket  til  at  arbejde  i  Aarhus. 

Helen  Lamprecht  fra  Blackfoot,  Idaho,  beskikket  til  at  arbejde  i 
København. 

William  D.  Loveless  fra  Salt  Lake  City,  Utah,  beskikket  til  at  ar- 
bejde i  Esbjerg. 

Tormod  Andersen  fra  Salt  Lake  City,  Utah,  beskikket  til  at  arbejde 
i  Kolding. 

Severin  Lund  Sorensen  fra  Sierra  Madre,  Californien,  beskikket  til 
at  arbejde  i  Aalborg. 

Evan  E.  Thomsen  fra  Salt  Lake  City,  Utah,  beskikket  til  at  arbejde 
i  Horsens. 

Royle  Johnson  fra  Pleasant  Grove,  Utah,  beskikket  til  at  arbejde  i 
Fredericia. 

Charles  S.  Broberg  fra  Glendale,  Californien,  beskikket  til  at  arbejde 
i  Esbjerg. 

Vi  byder  de  nye  missionærer  hjertelig  velkommen  til  den  danske 
mission. 


Niels  Henry  Larsen  og 
Agnes  Marie  Larsen. 


Helen  Lamprecht. 


Tormod  Andersen. 


William  D.  Loveless. 


Severin  L.  Sorensen. 


Evan  E.  Thomsen. 


Charles  S.  Broberg. 

Missionærkaldelser: 

Følgende  brodre  og  sostre  er  blevet  kaldet  som  lokale  missionærer 
i  den  danske  mission: 

I  København  distrikt:  Ole  C.  Petersen,  Julius  Madsen,  Harry  og  Irma 
Petersen,  Flemming  Hall,  Tom  Norup  Nielsen,  Flemming  Eliasen,  Em- 
ma Eriksen,  Ingeborg  Hansen,  Kaj  Krammer,  Torkil  Emil  Dressø,  Anna 
Kragh,  Thora  Hall  Mouritzen,  Oda  Nielsen. 

I  Odense  distrikt:  Svend  Eigil  Jensen,  Poul  Pedersen,  Eric  Elm, 
Lydia  Jensen,  Hertha  Viola  Jensen,  Vibekke  Vest  Nielsen,  Marie  Si- 
monsen. 


Lokalmissionærerne  i  Kobenhavn. 

Missionæraf  løsninger: 

Den    1.   august   er   folgende   missionærer  blevet  hæderlig   afløst   fra 
deres  arbejde  i  den  danske  mission: 

Peer  Konnerup  Kristensen  efter  sidst  at  have  arbejdet  i  Esbjerg. 
Karin  I.  Aronson  efter  sidst  at  have  arbejdet  i  Aarhus. 


Peer  K.  Kristensen. 


Karin  I.  Aronson. 

nSOelcome  to 
(Denmark 


SALT   LAKE   TABERNACLE   CHOIR 


LV,  min  es  cider 
Berømt  gennem  Tabernakel-korets  sang 

0,  min  Fader,  du  som  troner 
i  en  navnløs  hellig  fred, 
når  skal  jeg  dit  åsyn  skue, 
se  din  nærheds  herlighed? 
Engang  før  min  spæde  barndom 
har  min  ånd  jo  dvælet  der; 
o,  min  Fader,  i  din  våning 
stod.  jeg  tit  din  trone  nær! 

I  en  hensigt  vis  og  herlig 
har  du  mig  på  jorden  sat; 
himmelsk  byrd.  og  slægt  og  venner, 
alt  er  skjult  i  glemslens  nat. 
Mangen  gang  en  hem'lig  tanke 
hviske d' :   »Du  er  fremmed  her!« 
Engang  fri  og  salig  vandred' 
jeg  din  fadertrone  nær! 

0,  min  Fader,  du  mig  lærte 
ved  din  Ånd  at  kalde  så, 
men  før  kundskabsnøglen  skænktes, 
grunden  hertil  dunkel  lå. 
Har  jeg  ikkun  hist  en  Fader? 
Hør  fornuft  og  sandheds  svar, 
sig,  hvad  jeg  vil  evig  kende: 
»Der  jeg  og  en  Moder  har!« 

Når  min  svage  hytte  lægges 

ned  i  jordens  kolde  grus, 

fader,  moder,  lad  mig  møde 

eder  i  jert  kongehus; 

når  jeg  har  mit  mål  fuldkommet, 

hvorfor  I  mig  sendte  her, 

kald  mig  hjem  med  fælles  stemme, 

lad  mig  salig  dvæle  der! 

E  li  z  a  R.   Sno  w. 


